title: द परस्युट ऑफ़ हैपिनेस

text: इस फिल्म को 27 मार्च 2007 को डीवीडी पर जारी किया गया और नवंबर 2007 तक, अमेरिका क्षेत्र 1 की डीवीडी बिक्री ने एक अतिरिक्त 89,923,088 डॉलर का राजस्व बटोर जो उसके रिलीज़ के पहले हफ्ते में कमाई गयी राशि के आधे से थोड़ा कम था। लगभग 5,570,577 इकाइयां बिक चुकी हैं, जिससे 90,582,602 डॉलर के राजस्व की कमाई हुई है।


title: गोपाल कांडा

text: गोपाल कांडा हरियाणा के सिरसा से विधायक हैं, तथा हरियाणा सरकार में मंत्री भी रह चुके हैं। एम डी एल आर एयरलाईन्स के नाम से वे एक विमानन कंपनी भी चलाते हैं। इस कंपनी की एक कर्मचारी गीतिका की आत्महत्या के मामले में उसके ऊपर मुकदमा चल रहा है। उसने हरियाणा लोकहित पार्टी का भी गठन किया था। पर यह नेता और उसकी पार्टी दोनों ही भारतीय राजनीति में असफल हो गईं।


title: लघु अवधि स्मृति

text: लघु अवधि स्मृति जिसे मुख्य या सक्रिय स्मृति भी कहा जाता है। यह कुछ समाय के लिए जानकारी को याद रखता है। उसके कुछ समय के पश्चात यह स्मृति में नहीं रहता है। उदाहरण के लिए यदि 4 + 5 या 6 - 3 आदि संख्या को जोड़ना या घटाना करते समय हम मन में ही इन संख्या को याद रखते हैं और उत्तर मिलने के पर कुछ ही समय में भूल जाते हैं। इनमें बड़ी संख्या को दीर्घकालिक स्मृति में याद रखा जा सकता है।


title: अखिल (गायक)

text: अखिल का जन्म २ अक्टूबर १९९० को जालंधर, पंजाब, भारत में हुआ था। उन्होंने अपनी स्कूली शिक्षा जालंधर के नूरमहल में आर्य सीनियर सेकेंडरी स्कूल से पूरी की। फिर एपीजे कॉलेज ऑफ फाइन आर्ट्स में दाखिला लिया और स्नातक की पढ़ाई पूरी की।


title: रेलवे सुरक्षा आयोग

text: रेलवे सुरक्षा आयोग भारत की एक सरकारी एजेंसी है। नागरिक उड्डयन मंत्रालय के अधीनस्थ, यह कमीशन के रूप में 1989 रेल अधिनियम द्वारा निर्देशित, भारत में एक रेल सुरक्षा प्राधिकरण है। एजेंसी रेल दुर्घटनाओं की जांच करती है। इसका प्रधान कार्यालय पूर्वोत्तर रेलवे कंपाउंड लखनऊ में है। 2010 के अनुसार प्रशांत कुमार रेलवे सुरक्षा मुख्य आयुक्त (CCR) हैं।


title: फ्लोरस्पार

text: फ्लोरस्पार (Fluorspar) या फ्लोराइट (Ca F) हल्के हरे, पीले या बैंगनी रंग में तथा अधिकतर घन आकृति में मिलता है। इसकी चमक काँच के समान होती है। कठोरता 4 तथा आपेक्षिक घनत्व 3.2 है। इस खनिज का विशेष गुण है प्रतिदीप्ति (Fluorescence)।


title: फ्लोरस्पार

text: कम ताप पर पिघलने के कारण इस खनिज का उपयोग लोह उद्योग में मल को बहाकर निकालने के लिए होता है। विश्व का लगभग तीन प्रतिशत फ्लोराइट चीनी मिट्टी उद्योग में प्रयुक्त होता है। इसके अतिरिक्त फ्लोराइट का उपयोग बहुत से रासायनिक पदार्थ, जैसे हाइड्रोफ्लोरिक एसिड आदि बनाने के काम में होता है।


title: फ्लोरस्पार

text: भारत में यद्यपि यह खनिज अल्प मात्रा में बिहार, राजस्थान आदि प्रदेशों की शिलाओं में विद्यमान है, तथापि इसके आर्थिक दृष्टि से महत्वपूर्ण निक्षेप मध्य प्रदेश में डोंगरगढ़ से 14 मील की दूरी पर है। यहाँ 60 फुट की गहराई तक इस खनिज का भंडार एक लाख टन से अधिक अनुमानित किया गया है।


title: दिल्ली रेल मंडल

text: दिल्ली रेलवे मंडल भारतीय रेलवे के उत्तर रेलवे ज़ोन (एन.आर.) के तहत पाँच रेलवे डिवीजनों में से एक है। इस रेलवे मंडल को 1952 में औपचारिक रूप दिया गया था और इसका मुख्यालय दिल्ली राज्य में दिल्ली में स्थित है। मंडल का नेतृत्व मंडल रेल प्रबंधक (डीआरएम) करते हैं, जो नई दिल्ली रेलवे स्टेशन (पहाड़ गंज की ओर) के पास डीआरएम कार्यालय, राज्य प्रवेश मार्ग पर स्थित है।


title: दिल्ली रेल मंडल

text: दिल्ली रेलवे मंडल के अलावा, अंबाला रेलवे मंडल, फिरोजपुर रेलवे मंडल, लखनऊ एनआर रेलवे मंडल और मुरादाबाद रेलवे मंडल अन्य 4 रेलवे मंडल हैं जो उत्तर रेलवे (एनआर) जोन के तहत नई दिल्ली में मुख्यालय हैं।


title: दिल्ली रेल मंडल

text: दिल्ली मंडल में 213 स्टेशनों के साथ 1,386.82 किमी (861.73 मील) की लंबाई है। यह मंडल प्रतिदिन 496 यात्री गाड़ियों और 210 मालगाड़ियों का संचालन करता है।


title: ग्वालियर अन्तर्राष्ट्रीय क्रिकेट स्टेडियम

text: ] Ankit baghel cricket club sehvag dihli ke choch hai jinka Gau. Nayapura block amabh distr murain live in gwalior sankarpur cricket maidan choch


title: ये रास्ते हैं प्यार के (2001 फ़िल्म)

text: ये रास्ते हैं प्यार के दीपक शिवदसानी द्वारा निर्देशित 2001 में बनी हिन्दी भाषा की त्रिकोणीय प्रेमकहानी फ़िल्म है। यह फिल्म टिकट खिड़की पर औसत प्रदर्शन कर पाई थी।


title: ये रास्ते हैं प्यार के (2001 फ़िल्म)

text: दो जालसाज़ और कार चोर, विकी (अजय देवगन) और साक्षी (प्रीति जिंटा) को मौत का सामना करना पड़ता है जब वे गलती से भंवरवाल (दीप ढिल्लों) के भाई को मार देते हैं। भंवरवाल और उसके अन्य भाई अपने भाई की मौत का बदला लेने की ठानते हैं। इसमें वो गलती से रोहित वर्मा (अजय देवगन) को मार देते हैं, जो विकी के समान दिखता है। गलत पहचान से साक्षी को लगता है कि विकी मर चुका है और वह टूट जाती है।


title: ये रास्ते हैं प्यार के (2001 फ़िल्म)

text: इस बीच साक्षी और भंवरवाल को पता नहीं है कि विकी जिंदा है और मनाली पहुँच चुका है। जहां उसे हर कोई रोहित समझता है। रोहित की संपत्ति की खोज पर विकी को पता चलता है कि उसने जैकपॉट मारा है और वह रोहित का नाटक जारी रखने का फैसला करता है। जल्द ही रोहित के पिता प्रताप वर्मा (विक्रम गोखले), अपने बिस्तर में विकी को घर पर पाते हैं। विकी प्रताप वर्मा को बेवकूफ बनाने की कोशिश करता है, लेकिन वह पहले से ही जानते हैं कि रोहित मर चुका है। वह विकी को अपनी बहू, नेहा (माधुरी दीक्षित) के लिए रोहित का रूप लेने के लिये मनाते हैं। वह इस तथ्य से इनकार करती है कि उसके पति की मौत उसी दिन हुई थी जब वे शादी कर चुके थे। वह पैसे के लिए काम करने के लिए सहमत होता है। हालांकि, काम के आधे रास्ते में ही वह धन लेकर साक्षी के पास लौटने का फैसला करता है। वे रोहित के बारे में सब कुछ भूलने जा रहे हैं और खुद का जीवन शुरू कर रहे होते हैं। तभी विकी को पता लगा कि वह रोहित की मौत के लिए ज़िम्मेदार हैं क्योंकि भंवरवाल उसे मारना चाहता था, रोहित को नहीं। वह रोहित के देय ऋण को महसूस करता है और एक बार फिर साक्षी को छोड़कर वापस लौटने का फैसला करता है।


title: ये रास्ते हैं प्यार के (2001 फ़िल्म)

text: इस बीच साक्षी के चाचा और चाची ने भंवरवाल के सबसे छोटे भाई से उसकी शादी करने की कोशिश की। वह विकी के साथ रहने के लिए मनाली भाग गई। इस बिंदु पर विकी नेहा को सच नहीं बता सकता और इसलिए साक्षी को बताता है कि वह उसके साथ नहीं रह सकता। जल्द ही, भंवरवाल और साक्षी की चाची और चाचा के आगमन के साथ, सच्चाई खुल जाती है। अंत में, नेहा को पता चलता है कि उसका पति वास्तव में मर चुका है और वह वास्तविकता स्वीकार करती है। विकी और साक्षी एक साथ वापस आते हैं। यह संकेत दिया जाता है कि नेहा को फिर से खुशी मिल सकती है और अपने बचपन के दोस्त सागर (सनी देओल) के साथ एक नया जीवन शुरू कर सकती है, जो उसे शुरुआत से प्यार करता था।


title: स्वरागिनी - जोड़ें रिश्तों के सुर

text: स्वरागिनी - जोड़ें रिश्तों के सुर एक भारतीय हिन्दी धारावाहिक है, जो कलर्स पर 2 मार्च 2015 से सोमवार से शुक्रवार प्रसारित हो रहा है। यह रात 9:30 बजे देता है। इस धारावाहिक के निर्माता रश्मि शर्मा हैं।


title: स्वरागिनी - जोड़ें रिश्तों के सुर

text: यह कहानी दो परिवारों मारवाड़ी तथा बंगाली पर आधारित है जो बीस वर्षों से एक साथ कोलकाता में रहते है। इसमें स्वरा जो आधुनिक ढंग से रहती है तो दूसरी और रागिनी जो संस्कारी होती है जो पारंपरिक ढंग से रहती है। दोनों ही परिवार लम्बे समय से एक दूसरे से लड़ते रहते हैं। एक दिन स्वरा और रागिनी को पता चलता है कि उनके पिता एक ही हैं, और वे दोनों बहनें हैं। वे दोनों इस बात को जानने के बाद काफी खुश होते हैं और अपने माता-पिता को एक करने के लिए काफी कोशिश करते हैं। अंत में वे दोनों अपने माता-पिता को एक करने में सफल हो जाते हैं।


title: स्वरागिनी - जोड़ें रिश्तों के सुर

text: रागिनी की शादी लक्ष्य से तय हुई होती है, पर रागिनी को पता चलता है कि लक्ष्य उससे नहीं, बल्कि स्वरा से प्यार करता है, और स्वरा भी उससे प्यार करती है तो वो शादी रोक देती है, पर उसे भी लक्ष्य से प्यार हो जाता है और इस कारण वो मन ही मन स्वरा से नफरत करने लगती है। लक्ष्य का भाई, संस्कार भी उनके जीवन में आता है, जिसे लगते रहता है कि लक्ष्य और उसके पिता ने ही उसकी प्रेमिका, कविता को मारा है और वो इसका बदला लेना चाहता है। वो और रागिनी एक दूसरे से मिल जाते हैं और लक्ष्य की स्वरा के साथ शादी के दिन स्वरा को रागिनी नदी में गिरा देती है, और वीडियो में ऐसा दिखाती है कि स्वरा उससे शादी करना ही नहीं चाहती थी। रागिनी ख़ुदकुशी करने का नाटक करने लगती है और लक्ष्य उसे बचा कर उससे शादी करने का फैसला करता है और इस तरह लक्ष्य और रागिनी की शादी हो जाती है।


title: स्वरागिनी - जोड़ें रिश्तों के सुर

text: स्वरा किसी तरह बच कर वापस आती है, और ये सब जान कर आश्चर्य में पड़ जाती है। लक्ष्य उसके इस हरकत के कारण नफरत करने लगता है। स्वरा के पिता भी उसकी एक बात नहीं मानते, और स्वरा की माँ के द्वारा स्वरा का साथ देने के कारण उन दोनों का झगड़ा हो जाता है और वे दोनों अलग हो जाते हैं। अपने आपको बेगुनाह साबित करने और अपने माता-पिता को फिर से एक करने के लिए वो संस्कार के साथ नकली शादी कर के उस परिवार में आ जाती है।


title: स्वरागिनी - जोड़ें रिश्तों के सुर

text: स्वरा को बेगुनाह साबित करने में मदद करते-करते संस्कार को उससे प्यार हो जाता है और उन दोनों अभी झूठी शादी की सच्चाई छुपाने के चक्कर में सच में शादी भी कर लेते हैं। अंत में लक्ष्य को रागिनी की सारी सच्चाई पता चल जाती है और वे लोग परिवार वालों के सामने उसकी सच्चाई सामने ले आते हैं। इसके बाद स्वरा और रागिनी के माता-पिता फिर से एक हो जाते हैं। लक्ष्य किसी तरह रागिनी से तलाक लेना चाहता है, पर रागिनी किसी न किसी तरह नाटक करते हुए ऐसा होने नहीं देती है। अंत में वो रागिनी का अपहरण कर लेता है और बाद में उसे मारने की भी कोशिश करता है और जेल चले जाता है।


title: स्वरागिनी - जोड़ें रिश्तों के सुर

text: लक्ष्य को जेल से निकालने के लिए रागिनी की दादी शर्त रखती है कि रागिनी को पूरे घर और जायदाद का मालकिन बना दिया जाए। रागिनी के मालकिन बनने के बाद लक्ष्य जेल से छुट जाता है। स्वरा को संस्कार उसके घर छोड़ देता है, जिसके बाद स्वरा को एहसास होता है कि वो संस्कार से प्यार करने लगी है। इससे पहले कि वो ये बता सके, संस्कार उसे तलाक के कागज देकर चला जाता है। वो वापस संस्कार के पास आती है और अपने प्यार का इजहार करती है, पर संस्कार मानने से इंकार कर देता है। इसी बीच रागिनी अपनी शातिर तरीकों से स्वरा का तलाक करा देती है।


title: स्वरागिनी - जोड़ें रिश्तों के सुर

text: बाद में पता चलता है कि संस्कार की पूर्व-प्रेमिका, कविता अभी भी जीवित है। संस्कार और कविता की शादी तय हो जाती है, जिसके बाद कविता को पता चलता है कि संस्कार और स्वरा एक दूसरे से प्यार करते हैं, जिसके बाद वो उन दोनों को मिला देती है। इसके बाद संस्कार और स्वरा की शादी हो जाती है।


title: लिस्बन समझौता

text: इसके तहत यूरोपीय संघ में सामंजस्य बढ़ाने और कार्यवाही को और सुदृढ व कारगर बनाने के लिए नए नियमों को अपनाने की बात की गई है।


title: लिस्बन समझौता

text: इस संधि के तहत यूरोपीय संघ में अधिक केंद्रीकृत नेतृत्व और विदेश नीति की स्थापना के लिए नए नियमों को अपनाने की बात की गई है।


title: पुरुषपरीक्षा

text: पुरुषपरीक्षा, विद्यापति द्वारा रचित कथाग्रन्थ है। उन्होने इसकी रचना महाराजा शिवसिंह के निर्देशन पर किया था। इसमें पंचतन्त्र की परम्परा में शिक्षाप्रद कथाएँ प्रस्तुत की गयी हैं। यह ग्रन्थ समाजशास्रियों, इतिहासकारों, मानववैज्ञानिको, राजनीतिशास्त्रियों के साथ-साथ दर्शन एवं साहित्य के लोगों के लिए भी एक अपूर्व कृति है।


title: पुरुषपरीक्षा

text: ‘पुरुष-परीक्षा’ में सच्चे पुरुष की परख कैसे की जाये- यह बताने के लिए वासुकि नामक मुनि पारावार नामक राजा को अनेक कथाएँ सुनाते हैं। पुरुष की परीक्षा कैसे होनी चाहिए, इस सम्बन्ध में कवि ने पुरुष-परीक्षा की भूमिका में लिखा है कि-


title: मानवता (सद्गुण)

text: सद्गुण को virtue भी कहा जाता है। यह शब्द ग्रीक अथवा यूनानी भाषा के 'ऐरेट' शब्द से बना है, जिसका अर्थ है- श्रेष्ठता।


title: अलीगंज

text: (1) अलीगंज लखनऊ शहर का एक महत्वपूर्ण मुहल्ला है। यहाँ प्राचीन हनुमान जी का एक मंदिर स्थित है। यह मंदिर बहुत पुराना है एवं इसकी बहुत मान्यता है। मंदिर में ज्येष्ठ मास में बड़े मंगल को मेला लगता है। इसके अलावा हनुमान जयंती पर भी मेला लगता है।


title: अलीगंज

text: (2) अलीगंज एटा जिले का महत्वपूर्ण कस्वा भी हॅ। इसे 1747 में याकूत ख़ाँ ने बसाया था। यहाँ बहुत बड़ा मिट्टी का क़िला है।


title: राजा किला देव

text: देव राज विरासत, Deo, Fort, राजा किला देव यह भारतीय राज्य बिहार के औरंगाबाद जिले में देव नामक स्थान पर स्थित है। ये राजपूत परिवार के माना जाता है की यह सिसोदिया वंस से जुड़ी हुई है। ये वर्णन इतिहास में मिलती है कि देव किला का सबसे अंतिम राजा जगनाथ जी थे जो काफी लंबे समय तक अपने राज्य में शांति और वह प्रजा लोगो के साथ शांति के साथ राज्य का जिम्मा अपने हाथ में लेकर शासन किया। उनका कोई भी अपना संतान नहीं था। देव राज के संस्थापक राजाभान सिंह मेवाड़ के उदयभान सिंह के छोटे भाई थे। कहा जाता है कि वे जग्गनाथ पुरी जा रहे थे और रास्ते में उमगा रानी के यहां ठहर। रानी के खिलाफ प्रजा ने विद्रोह कर दिया था। भान सिंह ने रानी का पक्ष लिया और विद्रोह को कुचल दिया। रानी का कोई उत्तराधिकारी नहीं था। रानी ने भान सिंह को अपना उत्तराधिकारी बना लिया। देव में उन्होंने अपनी राजधानी बनाई। देव के राजा छत्रपाल सिंह के पुत्र फतेहनारायण सिंह ने राजा चेत सिंह के खिलाफ अंग्रजों की मदद की थी। पिंडारियों से हुए युद्ध में उन्होंने कम्पनी का साथ दिया। उनके देहांत के बाद बारी आई कि अब राज्य का जिम्मा कौन संभाले तो ये जिम्मेदारी उनकी बीवी को लेनी थी। उनकी दो पत्नियां थी जिसमे से राज्य का जिम्मा उनकी छोटी पत्नी ने संभाली उनकी छोटी पत्नी ने अपने राज्य पर देश को स्वत्रंत होने 1947 तक किया। भारत को इंडिपेंडेंट देश बनने के बाद उस वक्त के देव राज्य के अटॉर्नी जॉर्नल मुनेश्वर सिंह ने देश में विलय ( मर्ज ) के लिए हस्ताक्षर किया था और इस तरह से देव राज्य भारत देश में विलय हो गया।


title: दूधतोली

text: दूधतोली (Dudhatoli) भारत के उत्तराखण्ड राज्य के गढ़वाल क्षेत्र में एक पहाड़ी व वन भूक्षेत्र है। यह पौड़ी गढ़वाल ज़िले से चमोली ज़िले तक उत्तर-दक्षिण दिशा में 25 किमी के लिए विस्तारित है। चमोली ज़िले में गैरसैंण इसका एक छोर है।


title: लीवाइस

text: 1873 – 20 May 1973 को जैकब डेविस और लेवी स्ट्रॉस ने मिलके जीन्स के आविष्कार का पेटेंट करवाया, जहां से ब्लू जीन्स की खोज हुई।


title: लीवाइस

text: 1902 – लेवी स्ट्रॉस का निधन हुआ और उनके भतीजों ने कारोबार संभाला, और चैरिटी के बच्चों और गरीबों की सेवा भी की।


title: लीवाइस

text: 1936 – दो घोड़ों (two horse logo) और डबल आर्क (Double Arc) की तरह ही दूसरी कंपनियों से अपनी जीन्स की पहचान अलग रखने के लिए कंपनी ने रेड टैब (Red tab) ट्रेडमार्क निकाला, जो पीछे की दाईं ओर वाली जेब पे एक छोटा सा रेड टैब लगाया जाता है जो बिलकुल अलग है जिसमे Levi’s® लिखा होता है।


title: लीवाइस

text: 1967 – रेड हाउस मार्क “ बैटविंग” (batwing) लाया गया जिसे Walter Landor और उनके सहयोगियों ने बनाया, जो बाद में कंपनी के लिए उनकी पहचान बन गया।


title: लीवाइस

text: 1996 – कंपनी ने अपने इतिहास को जीवित रखने के लिए Levi’s® Vintage Clothing लॉन्च की जो ऐतिहासिक लेवि के कपडे, उनकी वही बनावट, फिट्स, और उनकी विशेषताओं को ईमानदारी से पेश करती है।


title: लीवाइस

text: 2011 – शहरी साइकिल चालकों ने जीन्स को अपनी यूनिफार्म बनाया. इसी ट्रेंड को देखते हुए लेवि ने Commuter Line (एक मल्टी-फंक्शनल प्रोडक्ट जो दुनिया भर के साइकिल चालकों के लिए डिज़ाइन है) का अविष्कार किया।


title: गणितीय भौतिकी

text: गणितीय भौतिकी (Mathematical physics) भौतिकी की समस्याओं के समाधान के लिये गणितीय विधियों के विकास से संबन्धित है। 'गणितीय भौतिकी पत्रिका' (Journal of Mathematical Physics) इस विषय इस तरह परिभाषित करती है-


title: गणितीय भौतिकी

text: गणितीय भौतिकी की बहुत सी शाखाएँ हैं। विशिष्ट ऐतिहासिक अवधियों के संगत विशिष्ट शाखाएँ विकसित हुईं। आंशिक अवकल समीकरणों का सिद्धांत (तथा इससे संबंधित क्षेत्र जैसे - variational calculus, फूर्ये विश्लेषण, विभव सिद्धांत तथा सदिश विश्लेषण) का संभवतः गणितीय भौतिकी से सबसे निकट का संबन्ध है। इन क्षेत्रों का विकास अट्ठारहवीं सदी के उत्तरार्ध से लेकर १९३० के दशक तक तेजी से हुआ। इनके विकास के फलस्वरूप जो भौतिकीय अनुप्रयोग सामने आये वे हैं- द्रवगतिकी (hydrodynamics), खगोलीय यांत्रिकी (celestial mechanics), प्रत्यास्थता सिद्धांत (elasticity theory), ध्वनिकी (acoustics), ऊष्मागतिकी (thermodynamics), विद्युतचुम्बकत्व (ElectroMagnetism), तथा वायुगतिकी (aerodynamics)।


title: गणितीय भौतिकी

text: परमाणु वर्णक्रम (Atomic Spectrum) का सिद्धांत (फलस्वरूप क्वांटम यांत्रिकी) का विकास रैखिक बीजगणित, प्रचालकों का वर्णक्रमिक सिद्धांत (Spectral Theory of Operators), तथा फलनीय विश्लेषण (Functional Analysis) के साथ-साथ हुई। ये सभी गणितीय भौतिकी के एक अन्य प्रभाग के गणितीय आधार हैं।


लोकप्रिय गोपीनाथ बारदोलोई अन्तरराष्ट्रीय विमानक्षेत्र (असमिया:লোকপ্ৰিয় গোপীনাথ বৰদলৈ আন্তঃৰাষ্ট্ৰীয় বিমানবন্দৰ) , जिसे "गुवाहाटी अन्तरराष्ट्रीय विमानक्षेत्र " भी कहते हैं, (पूर्व नाम "बोरझार विमानक्षेत्र"), भारत के पूर्वोत्तर राज्यों के लिये प्रधान अन्तर्राष्ट्रीय विमानक्षेत्र है। यह असम की राजधानी गुवाहाटी में स्थित है। असम के स्वतंत्रता सेनानी एवं पूर्व मुख्य मंत्री गोपीनाथ बोरदोलोई के नाम पर बना यह विमानक्षेत्र भारतीय विमानपत्तन प्राधिकरण द्वारा संचालित है तथा भारतीय वायुसेना का एक महत्त्वपूर्ण वायु बेस भी है।


title: लोकप्रिय गोपीनाथ बारदोलोई अन्तरराष्ट्रीय विमानक्षेत्र

text: गुवाहाटी विमानख्षेत्र पूर्वोत्तर भारत के सात राज्यों केलिये प्रधान केन्द्र विमानक्षेत्र है। यहीं से शिलांग (३० मि.), तुरा (५० मि.), नाहरलागुन (ईटानगर), तवांग (७५ मि.) की हौइलिकॉप्टर सेवा पवनहंस द्वारा संचालित की जाती है। पूर्वोत्तर भारत का यह एकमात्र अन्तर्राष्ट्रीय विमानक्षेत्र है।


title: १९८३ क्रिकेट विश्व कप फाइनल

text: १९८३ क्रिकेट विश्व कप का फाइनल मैच भारत और वेस्टइंडीज के बीच लॉर्ड्स क्रिकेट ग्राउंड पर २५ जून १९८३ को खेला गया था। यह वेस्टइंडीज के लिए लगातार तीसरा विश्व कप फाइनल था। इसमें भारत ने विंडीज को ४३ रनों से हराकर पहली बार विश्व कप का खिताब जीता था।


title: ललितामहल

text: ललिता महल मैसूर का दूसरा सबसे बड़ा महल है। यह चामुंडी हिल के निकट, मैसूर शहर के पूर्वी ओर कर्नाटक राज्य में स्थित है। इस महल का निर्माण १९२१ में मैसूर के तत्कालीन महाराजा कृष्णराज वोडेयार चतुर्थ के आदेशानुसार हुआ था। इस महल के निर्माण का प्रमुख उद्देश्य तत्कालीन भारत के वाइसरॉय को मैसूर यात्रा के दौरान ठहराना था। वर्तमान में ललितामहल भारत का अतिथिगृह एवं भारत पर्यटन विकास निगम (आईटीडीसी) होटल है। यह महल लंदन के सेंट पॉल कैथेड्रल की तर्ज पर बना हुआ है। यह मैसूर शहर की भव्य संरचनाओं में से एक है।


title: ललितामहल

text: इस भव्य महल को शुद्ध सफेद रंग से पोता गया है। इसे 1974 में एक विरासत होटल के रूप में परिवर्तित किया गया था। यह अब भारत सरकार के तहत भारत पर्यटन विकास निगम (आईटीडीसी) के अन्तर्गत अशोक ग्रुप के एक विशिष्ट होटल के रूप में चलाया जाता है। हालांकि, महल के मूल शाही माहौल को पहले जैसा ही बनाए रखा गया है।


title: ललितामहल

text: महल 20वीं शताब्दी में बना था, जो कि ब्रिटिश शासन के तहत मैसूर रियासत में बनाया गया था। रियासत, ब्रिटिश प्रशासक द्वारा एक "मॉडल राज्य" के रूप में नामित किया गया था। मैसूर के महाराजा, हैदराबाद के निज़ाम बाद सबसे अमीर थे। महल, एक बहुत ही प्रभावशाली वास्तुशिल्प भवन के रूप में, उनकी 20 मिलियन पाउंड की वार्षिक आय की तुलना में उचित राशि में बन कर तैयार हुआ था। मैसूर रियासत के महाराज एचएच कृष्णराज वोडेयार चतुर्थ (4 जून, 1884 - 3 अगस्त 1940) थे, जोकि "वोडेयार राजवंश" के थे और मैसूर उनकी राजधानी हुआ करती थी। ललितामहल 1921 में भारत के तत्कालीन वायसराय के अनन्य प्रवास के लिए और बाद में महाराजा के यूरोपीय मेहमानों के लिए गेस्ट हाउस के लिये बनावाया गया था।


title: अपभाषा

text: अपभाषा या ग्राम्यभाषा () किसी भाषा या बोली के उन अनौपचारिक शब्दों और वाक्यांशों को कहते हैं जो बोलने वाले की भाषा या बोली में मानक तो नहीं माने जाते लेकिन बोलचाल में स्वीकार्य होते हैं। भाषावैज्ञानिकों का मानना है कि कठबोलियाँ हर मानक भाषा में हमेशा अस्तित्व में रही हैं और लगभग सभी लोग उनका प्रयोग करते हैं। अक्सर एक ही भाषा समुदाय के विभिन्न वर्गों की अपनी भिन्न कठबोलियाँ होती हैं और किसी व्यक्ति द्वारा कठबोली का प्रयोग उसका किसी विशेष वर्ग में सदस्यता का संकेत होता है। उदाहरण के लिए दिल्ली के हिन्दी बोलने वाले पुलिसवाले को कठबोली में 'ठुल्ला' कहते हैं जबकि मुंबई में उसे 'मामा' कहा जाता है। कभी-कभी कठबोली बहुत लम्बे अरसे तक मानक भाषा का भाग न होते हुए भी प्रचलित रह सकती है, मसलन समाज के कुछ वर्गों में थानेदार या दरोग़ा के लिए 'ठुल्ला' शब्द कठबोली के रूप में पंजाब क्षेत्र के कुछ समुदायों में (जिसमें वर्तमान हरियाणा भी शामिल था) सन् १८८० में भी प्रचलित पाया गया था। कठबोलियाँ अक्सर प्रेयोक्ति के रूप में भी इस्तेमाल होती हैं जब किसी चीज़ के लिए मानक शब्द सुनने में अप्रिय या अपमानजनक समझा जाए, मसलन 'मूत्र' को कई हिन्दीभाषी कठबोली में 'सूसू' कहते हैं।


title: अपभाषा

text: कभी-कभी यह बताना कठिन होता है कि कोई शब्द मानक भाषा का भाग है या कठबोली है। भाषावैज्ञानिक बेथानी डुमास और जोनेथन लाइटर ने किसी शब्द या वाक्यांश के कठबोली होने के कुछ चिह्नों की सूची बनाई कि अगर कोई शब्द इनमें से कम-से-कम दो लक्षण रखता हो तो शायद कठबोली है :


title: अपभाषा

text: कठबोली किसी व्यवसायिक क्षेत्र में बोली जाने वाली विशेषज्ञ बोली (वर्गबोली या जार्गन) से अलग होती है। वर्गबोली किसी विशेष पेशे की तकनीकी शब्दावली होती है और उसके शब्द ऊपर दी गई सूची में से केवल दूसरे मानदंड को पूरा करते हैं, इसलिए कठबोली नहीं कहे जा सकते हालांकि उनका प्रयोग पेशे से बाहर वाले को समूह से अलग रखने के लिए किया जा सकता है।


title: अपभाषा

text: कुछ कठबोलीयों का प्रयोग केवल एक विशेष क्षेत्र में होता है, उदहारणतः फ़ीजी हिन्दी में 'क्या' की जगह कभी-कभी 'कोंची' बोला जाता है, जो 'कौन चीज़' का सिकुड़ा रूप है। इसके विपरीत कठबोली संज्ञाएँ क्षेत्र की बजाए अक्सर किसी विशेष उप-संस्कृति जैसे कि संगीत या वीडियो खेलों से जुड़ी होती हैं। फिर भी कठबोली की अभिव्यक्तियाँ अपने वास्तविक क्षेत्रों से बाहर जाकर "कूल" और "जिवे" की तरह आम तौर पर इस्तेमाल करने लायक हो सकती हैं। जबकि कुछ शब्द अंततः कठबोली के रूप में अपनी स्थिति को खो देते हैं (उदाहरण के लिए "मॉब" शब्द के प्रयोग की शुरुआत लैटिन भाषा के "मोबाइल वल्गस" के सेक्स शॉर्टनिंग के रूप में हुई), अन्य शब्दों के प्रयोग को ज्यादातर वक्ताओं द्वारा इसी तरह माना जाता रहा। जब कठबोली मूल रूप से इसका इस्तेमाल करने वाले समूह या उप-संस्कृति से परे निकल जाती है तो इसके वास्तविक उपयोगकर्ता समूह की पहचान को कायम रखने के लिए इसकी जगह दूसरे, कम-मान्यता प्राप्त शब्दों का प्रयोग करने लगते हैं।


title: अपभाषा

text: कठबोली का एक उपयोग सामाजिक निषेधों को दरकिनार करना है क्योंकि मुख्यधारा की भाषा कुछ वास्तविकताओं को तारोताजा करने से दूर भागने की कोशिश करती है। इसी कारण से कठबोली की शब्दावलियाँ कुछ ख़ास क्षेत्र जैसे कि हिंसा, अपराध, ड्रग्स और सेक्स में विशेष रूप से समृद्ध हैं। वैकल्पिक रूप से कठबोली वर्णन की गयी चीजों के साथ केवल मात्र अपनेपन से बाहर निकल सकती है। उदाहरण के लिए कैलिफोर्नियाई शराब के कदरदानों (और अन्य समूहों) में से "कैबरनेट सौविगनॉन" को अक्सर "कैब सॉ" के रूप में, कार्डोने को "कार्ड" के रूप में और इसी तरह से जाना जाता है; इसका मतलब यह है कि अलग-अलग शराबों का नामकरण इसके अनावश्यक प्रयोग को कम करता है; साथ ही यह शराब के साथ उपयोगकर्ता के अपनेपन को दर्शाने में भी मदद करता है।


title: अपभाषा

text: यहाँ तक कि एक भाषा वाले समुदाय में भी कठबोली और जिस हद तक इसका प्रयोग किया जाता है, यह संपूर्ण सामाजिक, जातीय, आर्थिक और भौगोलिक क्षेत्र में व्यापक रूप से भिन्न हो जाता है। कठबोली काफी समय के बाद प्रयोग से बाहर हो जा सकती है; हालांकि कभी-कभी इसका प्रयोग अधिक से अधिक सामान्य हो जाता है जब तक कि यह कुछ कहने का एक प्रभावशाली तरीका नहीं बन जाता है, जब आम तौर पर इसे मुख्यधारा की स्वीकार्य भाषा के रूप में समझा जाने लगता है (जैसे स्पेनिश शब्द "कैबेलो"), हालांकि निषेधात्मक शब्दों के मामले में ऐसी कोई अभिव्यक्ति नहीं भी हो सकती है जिसे मुख्यधारा या स्वीकार्य भाषा समझा जाता हो। कठबोली के कई शब्द अनौपचारिक मुख्यधारा के संवाद में और कभी-कभी औपचारिक संवाद में प्रवेश कर जाते हैं, हालांकि इससे अर्थ या उपयोग में एक बदलाव भी शामिल हो सकता है।


title: अपभाषा

text: कठबोली में अक्सर मौजूदा शब्दों के लिए औपन्यासिक अर्थों का सृजन शामिल होता है। उन औपन्यासिक अर्थों का मानक अर्थ से काफी हद तक अलग हो जाना एक आम बात है। इस प्रकार 'कूल' और 'हॉट' दोनों का मतलब "बहुत अच्छा," "प्रभावशाली," या "सुंदर" हो सकता है।


title: अपभाषा

text: कठबोली के शब्दों को अक्सर केवल एक गुट या अन्तः समूह के अंदर इस्तेमाल के लिए जाना जाता है। उदाहरण के लिए लीट ("लीटस्पीक" या "1337") मूल रूप से केवल कुछ विशेष इंटरनेट उप-संस्कृतियों जैसे कि पटाखों और ऑनलाइन वीडियो गेमर्स के बीच लोकप्रिय थे। हालांकि 1990 के दशक के दौरान और 21वीं सदी की शुरुआत में लीट ने इंटरनेट पर अधिक से अधिक आम स्थान लेना शुरू कर दिया है और अब यह इंटरनेट आधारित संवाद और बातचीत की भाषाओं के बाहर भी फ़ैल गया है। कठबोली के अन्य प्रकारों में शामिल हैं मोबाइल फोन पर इस्तेमाल होने वाली एसएमएस (SMS) की भाषा और "चैटस्पीक," (जैसे, "एलओएल (LOL)", जो "जोर से हंसने" या "जोरदार हँसी" या आरओएफएल (ROFL), "हंसते-हंसते जमीन पर लोट जाना" का एक विपरीत अर्थ है), जिसका इस्तेमाल इंटरनेट पर त्वरित संवाद भेजने के लिए व्यापक रूप से किया जाता है।


title: अपभाषा

text: कुछ भाषाविद् कठबोली के प्रयोग (कठबोली के शब्दों) और खिचड़ी भाषा के प्रयोग के बीच एक अंतर रखते हैं। घिलैड जुकरमैन के अनुसार "कठबोली का संदर्भ एक विशिष्ट सामाजिक समूह, उदाहरण के लिए किशोरों, सैनिकों, कैदियों और चोरों द्वारा इस्तेमाल किये जाने वाले अनौपचारिक (और अक्सर क्षणिक) शाब्दिक सामग्रियों से है। कठबोली बोलचाल की भाषा (बोली) की तरह नहीं है जो किसी अवसर पर वक्ता द्वारा इस्तेमाल की जाने वाली एक अनौपचारिक, आसान बोली है; जिसमें शब्दसंकोच शामिल हो सकते हैं जैसे कि "तुम्हारा" और अन्य बोलचाल के शब्दों का प्रयोग. आम बोलचाल की भाषा का प्रयोग अनौपचारिक बोली में इस्तेमाल की जाने वाली एक शाब्दिक सामग्री है जबकि व्यापक अर्थों में "बोलचाल की भाषा" शब्दावली में कठबोली का प्रयोग शामिल हो सकता है, इसके संकीर्ण अर्थों में नहीं। कठबोली का प्रयोग अक्सर बोलचाल की भाषा में किया जाता है लेकिन सभी बोलचाल की भाषाएँ कठबोली नहीं होती हैं। कठबोली और बोलचाल की भाषा के बीच करने का एक तरीका यह पूछना है कि क्या ज्यादातर स्थानीय वक्ता इस शब्द को समझते हैं (और इसका प्रयोग करते हैं); अगर वे ऐसा करते हैं तो यह एक बोलचाल की भाषा है। हालांकि समस्या यह है कि यह एक अलग, प्रमात्रण प्रणाली नहीं है बल्कि एक निरंतरता की प्रणाली है। हालांकि ज्यादातर कठबोलीयाँ अल्पकालिक होती हैं और अक्सर नए लोगों द्वारा प्रयोग की जाती हैं जिनमें से कुछ गैर-कठबोली वाली बोलचाल की भाषा की स्थिति हासिल कर लेती हैं (जैसे अंगरेजी में सिली - सीएफ. जर्मन सेलिग 'भाग्यवान', 'मध्य उच्च जर्मन सेल्डे (sælde) 'आनंद, भाग्य' और एक यहूदी महिला का पहला नाम, ज़ेल्दा) और यहाँ तक कि एक औपचारिक स्थिति (जैसे अंग्रेज़ी में भीड़)".


title: अपभाषा

text: कठबोली को कई भाषाओं में 'स्लैंग' कहा जाता हैभाषावैज्ञानिकों को इस शब्द की जड़ें अभी ज्ञात नहीं हैं। इसका संबंध चोरों की कुभाषा से है और इसका सबसे पहला प्रामाणिक प्रयोग (1756) "निम्न या गैर-प्रतिष्ठित लोगों की शब्दावली से है, हालांकि इसके अलावा इसका मूल स्पष्ट नहीं है। एक स्कैंडिनेवियाई स्रोत का प्रस्ताव किया गया है (उदाहरण के लिए नार्वे के 'स्लेंजनेम' शब्द से तुलना करें), लेकिन 'तिथि और पूर्व संबंधों' के आधार पर इसे ऑक्सफोर्ड अंग्रेजी शब्दकोश द्वारा छोड़ दिया गया है।


title: 2032 ग्रीष्मकालीन ओलंपिक

text: २०४२ ग्रीष्मकालीन ओलिंपिक, वर्ष २०३२ में प्रस्तावित बहुराष्ट्रीय, बहुक्रीड़ा प्रतियोगिताएं हैं। इस सत्र के ग्रीष्मकालीन ओलिंपिक ब्रिस्बेन,ऑस्ट्रेलिया मे आयोजित किए जाएंगे।


title: क्वालकॉम स्नैपड्रैगन

text: स्नैपड्रैगन' (Snapdragon) एक system on a chip (SoC) सेमीकंडक्टर प्रणाली है जो मोबाइल उपकरणों में उपयोग की जाती है, इसका डिज़ाइन और विपणन क्वालकॉम टेक्नोलॉजीज इंक. द्वारा किया जाता है।


title: लुई द ब्रॉई

text: लुई द ब्रॉई (फ़्रांसिसी: Louis de Broglie, जन्म: १५ अगस्त १८९२, देहांत: १९ मार्च १९८७) एक फ़्रांसिसी भौतिकी वैज्ञानिक और नोबेल पुरस्कार विजेता थे। उन्होंने १९२४ में सारे पदार्थों के तरंग-कण द्विरूप होने का दावा किया था और उसके लिए गणित विकसित किया था। यह भविष्यवाणी आगे चलकर प्रयोगों में सिद्ध हो गयी। इनके नाम को भारतीय उपमहाद्वीप में अक्सर "लुई दि ब्रॉग्ली" उच्चारित किया जाता है, जो वास्तव में सही उच्चारण नहीं है।


title: लुई द ब्रॉई

text: लूई विक्टर द ब्रॉग्ली का जन्म फ्रांस के दिएप नगर में हुआ था। इन्होंने १९०१ ईo में पैरिस विश्वविद्यालय से इतिहास के स्नातक तथा १९१३ ईo में विज्ञान के स्नातक की उपाधि प्राप्त की।


title: लुई द ब्रॉई

text: सन् १९२४ में ब्रॉग्ली ने डाक्टर की उपाधि के लिये अपना शोधप्रबंध उपस्थित किया, जिसका शीर्षक था 'क्वांटम सिद्धांत संबंधी गवेषणाएँ'। १९२९ ईo में ब्रॉग्ली को नोबेल पुरस्कार मिला और उसी वर्ष फ्रांसीसी वैज्ञानिक अकादमी ने इन्हें प्वाँकरे पदक प्रधान किया। १९३३ ईo में ये उस अकादमी के सभासद भी निर्वाचित हो गए और १९४२ ईo में उसके स्थायी मंत्री भी नियुक्त हो गए। सन् १९२८ में प्वाँकरे इंस्टिट्यूट में सैद्धांतिक भौतिकी के प्रधानाध्यापक नियुक्त हुए। इन्हीं के प्रयास से यह संस्था समकालीन भौतिक सिद्धांतों के अध्ययन के लिये एक केंद्र बन गई। ब्रॉग्ली ने परमाणविक कणिकाओं तथा प्रकाश-विज्ञान पर महत्वपूर्ण वैज्ञानिक पुस्तकें प्रकाशित की हैं। सन् १९४५ में फ्रांसीसी सरकार ने पारमाणिक ऊर्जा के उच्च आयोग की स्थापना की और ब्रॉग्ली को उसका तकनीकी परामर्शदाता नियुक्त किया। साहित्यिक कार्य के कारण १९४५ ईo में ये फ्रांसीसी अकादमी के सदस्य निर्वाचित हुए। ये फ्रांसीसी लेखकसंघ के सम्मानित सभापति रहे और १९५२ ईo में इन्हें वैज्ञानिक लेखन की उत्कृष्टता के लिये कलिंग प्रतिष्ठान द्वारा प्रदत्त प्रथम पुरस्कार मिला था।


title: लुई द ब्रॉई

text: प्रत्येक गतिशील कण के साथ इन्होंने एक आनुषंगिक तरंग की कल्पना की। जिन कणों का द्रव्यमान प्रेक्षणग्राह्य परिणाम का होता है और जिनका अध्ययन चिरप्रतिष्ठित यांत्रिकी से किया जाता है उनमें से कणिकाओं के गुणों का ही लगभग पूर्ण प्राधान्य रहता है, किंतु परमाणुस्तरीय कणिकाओं में तरंगीय गुण प्रमुख हो जाते हैं। इन सिद्धांतों का प्रायोगिक सत्यापन बेल टेलिफोन की प्रयोगशालाओं में कुछ अमरीकी भौतिक वैज्ञानिकों ने किया। इलेक्ट्रॉन और प्रोटॉन के सदृश पारमाणविक कणिकाओं में उनकी आनुषंगिक तरंगों के कारण प्रकाश और एक्स किरणों के समान ही विवर्तन की घटनाओं का प्रायोगिक अध्ययन किया। बाद में इन्हीं विचारों का व्यावहारिक उपयोग चुंबकीय लेंसों के विकास में हुआ, जिनपर इलेक्ट्रॉन सूक्ष्मदर्शी आधारित है।


title: अनन्तनाग ज़िला

text: ज़िले का भौगोलिक विस्तार अक्षांश 33-20' उत्तर से 34-15' उत्तर तथा रेखांश 74-30' पूर्व से - 75-35' पूर्व है। समुद्रतल से इसकी औसत ऊँचाई 1700 मीटर है। भारत की 2001 की जनगणना में ज़िले का साक्षरता दर ४४.१०% था, जो 2011 की जनगणना तक बढ़कर ६४.३२% हो गया।


title: डिबाई

text: डिबाई (Dibai) भारत के उत्तर प्रदेश राज्य के बुलन्दशहर ज़िले में स्थित एक नगर है। राष्ट्रीय राजमार्ग ५०९ इसके समीप से गुज़रता है।


title: डिबाई

text: डिबाई एक शहर एवं तहसील मुख्यालय है। यह उत्तर प्रदेश राज्य की एक विधानसभा सीट भी है। राजनैतिक एवं एतिहासिक दृष्टि से डिबाई शहर महत्वपूर्ण है। इस शहर के समीप ही 8 किलोमीटर दूर पवित्र गंगा नदी बहती है जोकि निकटतम गाँव कर्णवास क्षेत्र में आती है। डिबाई एक समय औद्योगिक शहर हुआ करता था लेकिन बाद में बदहाल स्थिति ने इसे पिछड़ा क्षेत्र बना दिया। डिबाई विधानसभा के अंतर्गत कर्णवास, राजघाट एवं नरौरा जैसे स्थान आते हैं जो गंगा किनारे होने के कारण प्रसिद्ध हैं। नरौरा में परमाणु बिजली घर स्थित है।


title: सरसों का साग

text: सरसों और पालक के पत्तों को साफ करके पानी में अच्छी से से दो बार धो लें। धोने के बाद बारीक काट ले इनको प्रेशर कुकर में 1लीटर पानी डालकर उबालने लिए रख दें। ८ सीटी के बाद कुकर को आंच पर से हटा दें, ठंडा होने के बाद 50 ग्राम मक्की का आटा डाले


title: घूर्णन काल

text: भौतिकी में, घूर्णन काल (rotation period) उस समय के अवधि को कहते हैं जिसमें कोई घूर्णन करती हुई (यानि लट्टू की तरह घूमती हुई) वस्तु अपने घूर्णन अक्ष के इर्द-गिर्द एक चक्कर पूरा कर लेती है। उदाहरण के लिए, पृथ्वी अपने अक्ष पर लगभग चौबीस घंटे (यानि लगभग एक दिन) में एक चक्कर पूरा कर लेती है, इसलिए उसका घूर्णन काल लगभग एक दिन है।


title: घूर्णन काल

text: हमारे सौर मण्डल का सूरज भी घूर्णन कर रहा है लेकिन चूँकि वह पूरा गैस का बना है और उसमें पृथ्वी जैसी सख्ती नहीं है इसलिए उसका मध्य हिस्सा उसके ध्रुवों की अपेक्षा जल्दी घूर्णन करता है। सूरज की मध्य रेखा पर घूर्णन काल २५ दिन ९ घंटे ७ मिनट है, जबकि उसके ध्रुवों का घूर्णन काल ३५ दिन है।


title: सी. टी. खानोलकर (आरती प्रभु)

text: उन्होंने "आरती प्रभु" नाम से कविता लिखी और अपने नाम के तहत गद्य लिखा। उन्हें अपने नाटक लेखन के लिए 1976 में संगीत नाटक अकादमी पुरस्कार सम्मानित किया गया।


title: सी. टी. खानोलकर (आरती प्रभु)

text: खानोलकर का जन्म 8 मार्च 1930 को महाराष्ट्र के वेंगुरला के पास बागलानची राय के गाँव में एक गरीब परिवार में हुआ था। उन्होंने 1950 में कविता लिखना शुरू किया और 1954 में मराठी साहित्यिक पत्रिका "सत्य कथा" के फरवरी संस्करण में छपी उनकी कविता "शुन्य श्रृंगारते के" लिए प्रशंसा प्राप्त की। खानोलकर ने अपनी शिक्षा मैट्रिक तक की पढ़ाई पूरी की और "खानवाल" (एक छोटा होटल) का पारिवारिक व्यवसाय चलाने लगे। हालांकि, व्यापार अच्छा नहीं हुआ और 1959 में खनोलकर मुंबई में आजीविका की तलाश में अपने गाँव को छोड़ने का फैसला किया।


title: सी. टी. खानोलकर (आरती प्रभु)

text: खनोलकर अपनी कविताओं के कारण शहर में जाने जाने से पहले ही मराठी साहित्यिक हलकों में जाने जाते थे। वह एक साथी कवि मंगेश पडगांवकर की मदद से मुंबई आकाशवाणी (राज्य रेडियो) में नौकरी पाने में कामयाब रहे, लेकिन उन्हें अपने 'सनकी व्यवहार' के कारण 1961 में नौकरी छोड़नी पड़ी। जिनसे मुंबई में उनके प्रारंभिक वर्षों को वित्तीय कठिनाइयों से भरा बना दिया।


title: सी. टी. खानोलकर (आरती प्रभु)

text: 1959 में "जोगवा" उनका पहला प्रकाशित कविता संग्रह था। उसके बाद, 1962 में उन्होंने "दिवेलागण", कविताओं का एक और संग्रह प्रकाशित किया। दोनों संग्रहों में बहुसंख्यक कविताएँ हैं जो आंदोलन और संकट को चित्रित करती हैं। उनकी कविताओं के प्रारंभिक संग्रह में स्मरणपूर्ण आंदोलन मुख्य भावना है। उनकी कविताओं में किसी प्रेमी का रोमांटिक वर्णन नहीं है, जैसा कि उनके समकालीनों कविताएँ करती हैं। उनकी कविताएँ प्रेमी के वर्णन के साथ शुरू हो सकती हैं, लेकिन चोट की तीव्रता उन्हें इस तरह से मारती है कि कविता दुख के रूप में बदल जाती है।


title: सी. टी. खानोलकर (आरती प्रभु)

text: खानोलकर का पहला उपन्यास "रात्र काळी घागर काळी" 1962 में प्रकाशित किया गया था, लेकिन उनका उपन्यास "कोंडुरा," उन्हें मराठी में अग्रणी उपन्यासकार के बीच में लाया जो 1966 में प्रकाशित किया गया था। इसके बाद अन्य दो उत्कृष्ट "कृतियाँ" "त्रिशंकु" (1968) और "गणुराय आणि चानी" (1970) "थीं" । खानोलकर की कहानियों में जटिलता, गैर-वाद-विवाद वाली स्वर्गीय शक्ति, अच्छे बनाम बुरे, धार्मिक विश्वास, धार्मिक इच्छाओं को किसी भी स्तर पर ले जाने की इच्छाएं, बारीकियों के साथ-साथ प्रकृति की भयानक भयावहता और मानव जाति के जहरीले स्वभाव के विषय थे। उनके दो उपन्यासों को में से फिल्मों में रूपांतरित किया गया था जिसमें अनुग्रहम जो तेलुगु में कोंडुरा पर आधारित और हिंदी में श्याम बेनेगल द्वारा अनंत नाग और अमरीश पुरी और चानी हिंदी और मराठी में वी शांताराम द्वारा। उनके उपन्यास गणुराय पर एक टेलीफिल्म सत्यदेव दुबे द्वारा बनाई गई थी, जिसमें चेतन दातार को गणुराया के रूप में दिखाया गया था।


title: सी. टी. खानोलकर (आरती प्रभु)

text: खानोलकर ने मराठी रंगमंच में कई प्रयोग किए। खानोलकर का नाटक "एक" शुन्य "बाजीराव" एक आधुनिक मराठी क्लासिक माना जाता है, जो रूप और सामग्री में अद्वितीय है। इस नाटक में खानोलकर ने मध्यकालीन मराठी नाटकीय रूपों के संसाधनों का उपयोग करने का प्रयास किया। "खनोलकर" का नाटक अजब न्याय वर्तुळाचा ब्रेश्ट की "द कॉकेशियन चॉक सर्कल" का रूपांतरण था।


title: सी. टी. खानोलकर (आरती प्रभु)

text: "अनकही", उनके नाटक "कालाय तस्मै नमः" पर आधारित एक हिंदी फिल्म थी, जो 1985 में अमोल पालेकर द्वारा बनाई गई थी। इसमें अमोल पालेकर और दीप्ति नवल शामिल थे। विजया मेहता द्वारा "निर्मित" उनके नाटक, एक शून्य "बाजीराव" को समकालीन भारतीय रंगमंच में ऐतिहासिक माना जाता है।


title: सी. टी. खानोलकर (आरती प्रभु)

text: खानोलकर को उनकी नाटक लेखन के लिए 1976 में संगीत नाटक अकादमी पुरस्कार मिला। उनकी कविताओं के संग्रह "नक्षत्रांचे देणे" को 1978 में मरणोपरांत साहित्य अकादमी पुरस्कार मिला।


title: पूड़ी

text: पूड़ी व वास्तविक नाम पूरी (बहुवचन: पूड़ियाँ व पूरियाँ) एक भारतीय अकिण्वित रोटी है जिसे भारतीय-उपमहाद्वीप के कई देशों में भोजन के रूप में खाया जाता है। पूरी को सबसे अधिक "कलेवे" (सवेर के खाने) में परोसा जाता है, इसके अतिरिक्त यह विशेष व औपचारिक समारोहों में परोसी जाती है। प्रसाद के रूप में भी पूरियाँ बाँटी जाती हैं।


title: पूड़ी

text: "पूरी" शब्द की व्युत्पत्ति संस्कृत के पूरिका शब्द से हुई है। पूरिका का उल्लेख प्राचीन हिन्दू संस्कृत ग्रंथों में किया गया है।


title: पूड़ी

text: पूरी आटे से बनाई जाती है। इसके लिए कड़ा आटा गूंथा जाता है और कई बार इसमें थोड़ा सा लवण भी डाला जाता है। फिर इसे हल्का सा घी व तेल लगाकर बेल कर घी/तेल में तल लेते हैं। तलने से जब पूरियाँ फूल जाती हैं और इनका रंग सुनहरा हो जाता है तब इन्हें तेल से निकाल लिया जाता है। इन्हें प्रायः लप्सी, आलू की भाजी, छोले आदि के साथ परोसा जाता है।


title: रतन देवासी

text: रतन देवासी "उर्फ रतन देसाई" एक भारतीय राजनीतिज्ञ, अखिल भारतीय कांग्रेस कमिटी के सदस्य व राजस्थान प्रदेेश कांग्रेस प्रवक्ता है।


title: रतन देवासी

text: देवासी (१३वीं) विधानसभा चुनाव २००८ में रानीवाड़ा क्षेत्र सेविधायक चुनें गए तथा राजस्थान (गहलोत) सरकार में उप मुख्य सचेतक (राज्य मंत्री) रहे है। वें भारतीय आम चुनाव, 2019 में जालोर सिरोही संसदीय क्षेत्र से कांग्रेस दल के लोकसभा पद प्रत्याक्षी रहे।


title: रतन देवासी

text: छात्रनेता के रूप में राजनीति की शुरुआत कर जालौर वसिरोही जिले सहित प्रदेश कांग्रेस में कई पदों पर रहते हुए पार्टी द्वारा दी गयी जिम्मेदारीयों का निर्वहन मेहनत, कौशल रणनीति, राजनीति क्षमता से करते रहे, तदोपरांत मात्र 28 वर्ष की अल्पआयु में कांग्रेस पार्टी ने विधानसभा का टिकिट दिया।


title: रतन देवासी

text: देवासी ने २००३ के चुनावों में रानीवाड़ा क्षेत्र से प्रथम बारविधानसभा चुनाव लड़ा परन्तु बीजेपी के अर्जुनसिंह देवड़ा ने देवासी को शिकस्त दे दी। किन्तु हार के पश्चात भी देवासी ने ५ साल क्षेत्र में निरन्तर सक्रिय रहते हुए जनसेवा की, परिणामस्वरूप २००८ के विधानसभा चुनाव में रानीवाड़ा से ऐतिहासिक जीत दर्ज कर विधायक चुने गए और गहलोत सरकार में राज्य मंत्री (उप मुख्य सचेतक) रहे। देवासी ने रानीवाड़ा से २०१३ व २०१८ के दोनों विधानसभा चुनाव लड़े किन्तु क्रमशः दोनों चुनावों में बीजेपी के नारायण सिंह देवल विजयी रहे।


title: रतन देवासी

text: वर्तमान में पश्चिमी राजस्थान के जालोर तथा सिरोही जिले मेंकांग्रेस पार्टी के लोकप्रिय, सक्रिय एवं कद्दावर नेता है।


title: रतन देवासी

text: रतन देवासी का जन्म 25 सितंबर 1975 को राजस्थान के सिरोही जिले में माउंट आबू में हुआ था। इनके पिता का नाम शंकरलाल देवासी तथा पत्नी का नाम विराज देवासी है। देवासी बचपन से ही मेधावी छात्र रहे है। वे डिप्लोमा इन होटल मैनेजमेंट डिग्रीधारक है। देवासी छात्र जीवन से ही तेज-तर्रार एवं मृदुभाषी है।


title: रतन देवासी

text: देवासी ने सर्वप्रथम राजनीति की शुरुआत छात्र नेता के रुप में कांग्रेस पार्टी की छात्र राजनैतिक (इकाई) संगठन नेशनल स्टूडेंट यूनियन ऑफ इंडिया से जुड़कर की। वे सदैव छात्रहितों हेतु तत्पर रहे। गरीब-पिछड़े छात्रों की समस्याओं के निराकरण हेतु समय समय पर प्रशासन के खिलाफ विरोध, धरना प्रदर्शन में हमेशा अग्रणी रहे। और उनकी कुशल नेतृत्व क्षमता एवं युवा जोश को देखते हुए आलाकमान ने 1997 में सिरोही जिला एनएसयूआई के जिलाध्यक्ष की जिम्मेदारी सौंपी। उसके बाद देवासी ने निरन्तर अधिकतम चुनाव में अपनी क्षमता, लगन व मेहनत से पार्टी के उम्मीदवारों को विजयी दिलाई एवं जिले भर में संघठन को पुनः मजबूत किया।


title: रतन देवासी

text: राजस्थान विधानसभा चुनाव, २००३ का परिणाम ४ दिसम्बर २००३ को घोषित हुआ जिसमे सतारूढ़ पार्टी कांग्रेस को भाजपा ने हरा दिया। विस् चुनाव, 2003 में कांग्रेस पार्टी ने कद्दावर किसान नेता एवं रानीवाड़ा क्षेत्र से चार बार विधायक रह चुके रतनाराम चौधरी का टिकट काटकर उनकी जगह रतन देवासी को चुनाव मैदान में उतारा था। कांग्रेस से नए प्रत्याक्षी रतन देवासी के लिए यह प्रथम चुनाव था और उनके सामने भाजपा के दिग्गज अर्जुनसिंह देवड़ा चुनावी रण में थे। पहले चुनाव में रतन देवासी को हार का सामना करना पड़ा और अर्जुन सिंह देवड़ा फिर से विधायक बने। इस चुनाव में देवड़ा को 50445 व देवासी को 38650 वोट मिले।


title: रतन देवासी

text: विधानसभा चुनाव, २००८ में कांग्रेस प्रत्याशी देवासी के सामने भाजपा से नए उम्मीदवार नारायणसिंह देवल एवं निर्दलीय अर्जुन सिंह देवड़ा चुनाव मैदान में थे। रानीवाड़ा क्षेत्र से 3 बार विधायक व भाजपा सरकार में मंत्री रहे अर्जुनसिंह देवड़ा का टिकिट काटकर भाजपा ने देवल को प्रत्याशी बनाया जिससे खफा देवड़ा ने बागी होकर निर्दलीय मैदान में ताल ठोक चुनाव को अति रोमांचक बना दिया। इस चुनाव में देवासी को 46716 जबकि देवल को 26914 वोट मिले । इस त्रिकोणीय चुनाव में रतन देवासी ने 20 हजार मतो के अंतर से ऐतिहासिक विजय दर्ज की।


title: रतन देवासी

text: २०१३ के विधानसभा चुनाव में रानीवाड़ा क्षेत्र से कांग्रेस के रतन देवासी को 61582 जबकि भाजपा उम्मीदवार नारायण सिंह देवल को 94234 वोट मिलें थे। इस चुनाव में नारायण सिंह देवल ने रतन देवासी को 32652 मतों के अंतर से हराया था। अब तक रानीवाड़ा क्षेत्र में हुए सभी विधानसभा चुनावों में देवल द्वारा दर्ज की गई इस जीत का अंतर सर्वाधिक रहा है।


title: रतन देवासी

text: राजस्थान विधानसभा चुनाव, २०१८ में देवासी को 85482 मत हासिल हुए जबकि प्रतिद्वंद्वी देवल को 88887 वोट मिले थे। यह चुनाव देवासी महज 3000 वोटों के कम अंतराल से हार गए।


title: रतन देवासी

text: लोक सभा आम चुनाव 2019 में जालोर सिरोही निर्वाचन क्षेत्र से कांग्रेस उम्मीदवार रतन देवासी के सामने भाजपा ने 2 बार सांसद रहे देवजी पटेल को प्रत्याक्षी बनाकर चुनावी रण में उतारा था। चुनाव परिणाम में पटेल 7 लाख 72 हजार 833 मतो के साथ प्रथम तथा 5 लाख 11 हजार 723 वोट पाकर देवासी दूसरे स्थान पर रहे। मोदी फैक्टर के कारण भाजपा के पटेल ने कांग्रेस के देवासी को 2 लाख से अधिक मतो से शिकस्त दी। लेकिन इस हार के बाबजूद रतन देवासी ने कांग्रेस के खाते में अब तक हुए चुनावों में इस बार सर्वाधिक (वोट शेयर) वोट लाने का रिकॉर्ड बनाया।


title: मंडी जिला

text: मंडी भारतीय राज्य हिमाचल प्रदेश का एक जिला है। मंडी जिला हिमाचल प्रदेश का एक प्रसिद्ध शहर है। इसका नाम मनु ऋषि के नाम पर हुआ है। मंडी के बारे में यह कहा जाता है की यह जगह व्यापारिक दृष्टि से काफ़ी महत्वपूर्ण थी। यह जिला व्यास नदी के किनारे बसा हुआ है। मंडी जिला में कई रमणीय स्थल हैं। कई मायनों में मंडी अपने आप में समृद्ध है। मंडी जिला का सबसे प्रसिद्ध स्थल इंदिरा मार्केट है जोकि व्यापार की दृष्टि से काफी महत्वपूर्ण स्थान है। या अमेरिकी राज्य मोंटाना।


title: मंडी जिला

text: जंजैहली जिले के गांवों में शामिल है। यह कुल्लू-मनाली के पास, भुंटर हवाई अड्डे से लगभग 80 किमी, कुल्लू से 90 किमी और मंडी से 67 किमी दूर है। इसमें घने जंगल और झरने हैं और यह एक ट्रेकिंग/हाइकिंग आउटपोस्ट है। शिकारी देवी एक पर्यटन स्थल है। यह हिमाचल प्रदेश की संस्कृति को उजागर करने वाला एक जातीय गांव, हिमाचल सांस्कृतिक गांव की मेजबानी करता है।


title: कुमार अंबुज

text: कुमार अंबुज (13 अप्रैल 1957) हिन्दी के सुप्रसिद्ध, चर्चित कवि हैं। उनका पहला कविता संग्रह 'किवाड़' (1992), जिसकी शीर्षक कविता को भारत भूषण अग्रवाल पुरस्कार मिला। 'क्रूरता' (1996), दूसरा कविता संग्रह है। उसके बाद 'अनंतिम' (1998), 'अतिक्रमण' (2002) और 'अमीरी रेखा' (2011) कविता संग्रह विशेष रूप से चर्चित हुए हैं। अलग और प्रशंसित शिल्प-कथ्य की अनेक कहानियाँ पत्र पत्रिकाओं में प्रकाशित हैं, जो संग्रहाकार 'इच्छाएँ' (2008) में आईं। कविता के लिए भारत भूषण अग्रवाल पुरस्‍कार, श्रीकांत वर्मा सम्‍मान, गिरिजा कुमार माथुर सम्‍मान, केदार सम्मान, माखनलाल चतुर्वेदी पुरस्‍कार और वागीश्‍वरी पुरस्‍कार प्राप्‍त हुए हैं। हिन्‍दी और अंग्रेजी में प्रकाशित अनेक प्रतिनिधि संचयनों में कविताऍं/कहानियाँ शामिल। कुछ कविताऍं और कहानियाँ विभिन्‍न पाठयक्रमों में शरीक। इस तरह कुल पाँच कविता संग्रह, एक कहानी संग्रह और दो डायरी एवं निबंध संग्रह प्रकाशित हैं। 2012 में किताबघर प्रकाशन की बहुचर्चित सीरीज 'कवि ने कहा' अंतर्गत चयनित कविताओं का संकलन और राजकमल प्रकाशन की प्रतिष्ठ सीरीज'प्रतिनिधि कविताएँ' अंतर्गत 2014 में संग्रह प्रकाशित है। 'मनुष्य का अवकाश' वैचारिक लेखों की पुस्तक है। डायरी और सर्जनात्मक टिप्पणियों की पुस्तक 'थलचर' 2016 में आई है।


title: कुमार अंबुज

text: कुछ चर्चित और अन्‍य भाषाओं में अनूदित शताधिक कविताऍं हैं। जैसे-'क्रूरता, चंदेरी, जंजीरें, भरी बस में लाल साफेवाला आदमी, चुंबक, तुम्‍हारी जाति क्‍या है, अक्‍तूबर का उतार, अकेला आदमी, नागरिक पराभव, किवाड़, चाय की गुमटी, साध्वियां, प्रधानमंत्री और शिल्‍पी, होम्‍योपैथी, कोई मांजता है मुझे, मेरा प्रिय कवि, भाषा से परे, खाना बनाती स्‍त्रियां, नयी सभ्‍यता की मुसीबत' आदि। इसी तरह 'माँ रसोई में रहती है', 'सनक', 'एक दिन मन्‍ना डे' जैसी अनेक कहानियाँ चर्चित, रंगमंच हेतु रूपांतरित और अन्‍य भाषाओं में अनूदित हुई हैं।


title: शक्कर नदी

text: यह नर्मदा की सहायक नदी है इसका उद्गम छिंदवाड़ा ज़िला की अमरवाड़ा तहसील के 18 किलोमीटर उत्तर में हैँ। यह उद्गम से निकलकर सतपुड़ा महाखण्ड कोयला क्षेत्र में बहते हुए अन्त में उत्तर में नर्मदा नदी में मिल जाती हैँ।


title: छोटी तवा नदी

text: यह नदी मध्यप्रदेश के बैतूल जिला की एक छोटी नदी है जो आवना तथा सुक्ता नदियो के मिलने से बनी हैँ। सुक्ता खानदेश से बुरहानपुर में प्रवेश करती है एवं उत्तर में आवना (खण्डवा)से मिलती हैँ।


title: रक्षाबंधन- रसाल अपने भाई की ढाल

text: रक्षाबंधन... रसल अपने भाई की ढाल एक भारतीय टेलीविजन श्रृंखला है जो दंगल टीवी पर प्रसारित हुआ था । इसमें निशांत सिंह मलकानी , न्यारा बनर्जी , अजिंक्य मिश्रा और हार्दिका शर्मा हैं। इस शो का प्रीमियर 19 जुलाई 2021 को हुआ था।


title: रक्षाबंधन- रसाल अपने भाई की ढाल

text: समाज में बहुत लोग उनका मां न होने का मजाक उड़ाता है। एक बार उनके पिता उमेद प्रताप सिंह की दुर्घटना हो जाता है तब उस पर चकोरी नमक लुटेरी दुल्हन का नजर पड़ जाता है। और वो सोचती है की उसको इसका घर में जगह मिला तो अमीर ही अमीर होंगे। उमेद प्रताप सिंह की दुर्घटना के बाद वो सोचता है की अगर उसको कुछ हो जाता है तो उसके बच्चो का खयाल कोन रकेगा। इसलिए वो दूसरी शादी करने तथा बच्चों को सैतेली मां लाने का सोचता है। पर रसाल को डर रहता की उसकी सौतेली मां उसका अच्छे से खयाल नहीं रकेगी।पर लुटेरी दुल्हन उमेद प्रताप सिंह से शादी करना चाहती थी पर उसके रास्ते में ये बच्चे आ रहे थे जो शादी करने के खिलाफ थे। चकोरी(लुटेरी दुल्हन) उन बच्चों को मारने की बहुत कोशिश करती है पर सफल नहीं हो पाती।


title: समुंदर के लुटेरे: एक अंजान सफर

text: समुंदर के लुटेरे: एक अंजान सफर () 2011 में बनी अमरिकी ३डी एडवेंचर फंतासी फिल्म है। यह "समुंदर के लुटेरे" फ़िल्म श्रंखला की चौथी कडी है।


title: मीनू मसानी

text: मीनू मसानी (मिनोचेर रुस्तम मसानी ; Minocheher Rustom Masani) (20 नवम्बर 1905 - 27 मई 1998), भारत के स्वतंत्रता संग्राम के सेनानी, राजनेता, पत्रकार, लेखक एवं सांसद थे। वे दूसरे, तीसरे तथा चौथे लोकसभा चुनावों में राजकोट से सांसद चुने गये। वे उदारवादी आर्थिक नीति के पक्षधर थे। उन्होने 1950 में लोकतांत्रिक शोध संगठन की स्थापना की। इसी संगठन की ओर से 1952 में उदारवादी विचारधारा के लिए मासिक पत्रिका 'फ्रीडम फस्र्ट' का प्रकाशन किया गया। मसानी ने इस पत्रिका को नीतिगत निर्णयों एवं प्रासंगिक राष्ट्रीय, वैश्‍विक विषयों पर गूढ़ विश्लेषण प्रस्तुत करने का माध्यम बनाया।


title: मीनू मसानी

text: 70 वर्षीय मीनू मसानी सक्रिय राजनीति से अवकाश लेकर पत्रकारिता और लेखन में लगे थे, तभी भारत में आपातकाल की घोषणा हो गयी, प्रेस पर सेंसरशिप लागू कर दी गयी और मसानी के पुराने सहयोगियों को जेल में डाल दिया गया। मीनू मसानी ने प्रेस की आजादी के लिए डट कर संघर्ष किया और आपातकाल के दौरान भी मीनू मसानी ने अपनी पत्रिका में सरकार की नीतियों का विरोध जारी रखा।


title: मीनू मसानी

text: 29 नवम्बर 1905 को बंबई (अब मुंबई) में जन्मे मीनू मसानी ने एल्फिन्स्टन कॉलेज से अपनी स्नातक तक की पढ़ाई करने के बाद मीनू मसानी ने लंदन स्कूल ऑफ इकोनॉमिक्स से अर्थशास्त्र में स्नातकोत्तर और लिंकन इन्न से कानून की पढ़ाई पूरी की। इंग्लैंड में मीनू मसानी भारतीय विद्यार्थियों के एक समूह 'इंडियन मजलिस' के अध्यक्ष चुने गये और ब्रिटिश लेबर दल के सदस्य भी रहे।


title: मीनू मसानी

text: वर्ष 1929 में भारत वापस आने के बाद बंबई उच्च न्यायालय में वकालत की शुरुआत की, लेकिन कुछ ही दिनों में अपनी वकालत छोड़ कर भारत के स्वतंत्रता आंदोलन में शामिल हो गये। वर्ष 1932 में सविनय अवज्ञा आंदोलन में भाग लेने के कारण उन्हें एक साल के लिए कारावास का दंड दिया गया। मीनू मसानी ने जयप्रकाश नारायण, अच्युत पटवर्धन, युसूफ मेहर अली एवं अन्य नेताओं के साथ मिलकर कांग्रेस सोशलिस्ट पार्टी की स्थापना की, लेकिन पार्टी में कम्युनिस्ट सदस्यों के बढ़ते प्रभाव के चलते वर्ष 1939 में लोहिया, मीनू मसानी, अच्युत पटवर्धन ने कांग्रेस सोशलिस्ट पार्टी से त्यागपत्र दे दिया और मसानी ने राजनीति छोड़कर टाटा कंपनी में काम करना शुरू कर दिया। 1942 में भारत छोड़ो आंदोलन की शुरु आत होने पर मीनू मसानी वापस सक्रिय राजनीति में लौट आये और आंदोलन में भाग लेने के कारण उन्हें जेल भेज दिया गया। जेल से छूटने पर वर्ष 1943 में मीनू मसानी बंबई के महापौर बनाने वाले सबसे युवा व्यक्ति बने। मीनू मसानी बाद में भारत के संविधान सभा के लिए चुने गये और भारत के नये संविधान निर्माण में नागरिकों के मूल अधिकारों से संबंधित समिति के सदस्य बने। संविधान सभा में मीनू मसानी ने भारत में समान नागरिक संहिता लागू किये जाने का प्रस्ताव दिया था लेकिन उसे नामंजूर कर दिया गया।


title: मीनू मसानी

text: स्वाधीन भारत में दक्षिण अमेरिका महाद्वीप में पहले राजदूत के रूप में मीनू मसानी ब्राजील के राजदूत बनाये गये। वर्ष 1957 के लोकसभा के आम चुनावों में मीनू मसानी, रांची से निर्दलीय संसद सदस्य निर्वाचित हुए थे और वर्ष 1959 में उन्होंने सी चक्रवर्ती राजगोपालाचारी के साथ मिलकर स्वतंत्र पार्टी का गठन किया। वर्ष 1967 के आम चुनावों में स्वतंत्र पार्टी संसद में प्रमुख विपक्षी दल के रूप में उभरी थी और लोकसभा में इनके 44 सदस्य थे, लेकिन वर्ष 1971 के आम चुनावों में स्वतंत्र पार्टी के खराब प्रदर्शन और लोकसभा का चुनाव हारने के बाद मीनू मसानी सक्रिय राजनीति से हट गये। एक राजनीतिज्ञ के रूप में मीनू मसानी साम्यवादी व्यवस्था के पूर्णत: खिलाफ थे और भारत की आर्थिक और विदेशी नीतियों में सोवियत रूस के प्रति झुकाव के घोर विरोधी भी थे। कांग्रेस के स्थान पर कोई दूसरा विकल्प तलाशने में मीनू मसानी जैसे समाजवादी विचारकों को एक समय स्वतंत्र पार्टी में निजी कोश(प्रिवी पर्स) की समाप्ति का विरोध, बैंक राष्ट्रीयकरण का विरोध जैसे गैर समाजवादी निर्णयों को शिरोधार्य करना पड़ा।


title: मीनू मसानी

text: स्वतंत्र भारत में स्वतंत्र विचारों के अध्ययन और आम लोगों को भारतीय स्वतंत्रता की सी भावना को लोकप्रिय बनाने के लिए, मीनू मसानी ने वर्ष 1950 में 'लोकतांत्रिक शोध संगठन' की स्थापना की। वर्ष 1952 में इस संगठन ने उदारवादी विचारधारा के एक मासिक पत्रिका 'फ्रीडम फस्ट' (freedom First) का प्रकाशन शुरू किया। सक्रिय राजनीति से संन्यास लेने के बाद मीनू मसानी ने ‘फ्रीडम फस्ट’ का संपादन का काम अपने हाथों में ले लिया और इस पत्रिका को नीतिगत निर्णयों एवं प्रासंगिक राष्ट्रीय, वैश्‍विक विषयों पर गूढ़ विश्लेषण प्रस्तुत करने का माध्यम बना दिया। वर्ष 1975 में प्रेस सेंसरशिप के विरोध में मीनू मसानी को अपनी पत्रिका का प्रकाशन कुछ महीनों के लिए बंद कर देना पड़ा क्योंकि मीनू मसानी ने अपनी समाचार पत्रिका को प्रकाशन पूर्व सेंसर अधिकारियों को देने से मना कर दिया। एक राजनीतिज्ञ के रूप में मीनू मसानी को कुछ समझौते करने की बाध्यता रही होगी, लेकिन एक पत्रकार-संपादक के रूप में मीनू मसानी ने तत्कालीन सरकार की हर चुनौती का पूरी निडरता से सामना किया।


title: मीनू मसानी

text: जून, 1975 में सेंसरशिप के आदेश का पालन करते हुए मीनू मसानी ने पूरे लेख को प्रकाशन पूर्व निरीक्षण (प्री सेंसरशिप) के लिए भेजा, सेंसर अधिकारियों ने इस पत्रिका के अधिकतर लेख व संपादकीय के प्रकाशन की अनुमति नहीं दी। इस समय तक पत्रिका के नये अंक के आने में केवल तीन दिन बचे थे तो मीनू मसानी ने सेंसर द्वारा रोके गये लेख-संपादकीय की जगह खाली जगह छोड़ने और उस स्थान पर सेंसर्ड छापने का विचार किया, लेकिन इसी बीच टाइम्स ऑफ इंडिया अखबार ने एक खबर छापी कि समाचारपत्र-पत्रिका में सेंसर हुए स्थान को खाली छोड़ना भी जुर्म माना जायेगा तो मीनू मसानी ने अपनी पत्रिका के प्रकाशन का इरादा छोड़कर, सेंसरशिप के खिलाफ मुम्बई उच्च न्यायालय में एक याचिका दायर की।


title: मीनू मसानी

text: बंबई उच्च न्यायालय ने 'फ्रीडम फस्र्ट' पर सेंसर की बंदिशों को अवैध ठहराया और छह महीने के बंदी के बाद जनवरी, 1976 में इस पत्रिका का प्रकाशन हुआ तो इसमें अदालती फैसले, लेख के अलावा इसमें मीनू मसानी की लिखित एक पुस्तक का विज्ञापन भी छापा गया- 'इस जेपी द आंसर?' (क्या जेपी समाधान है?)। आपातकाल के दौरान भी 'फ्रीडम फस्र्ट' में सरकार के फैसलों का खुल कर विरोध होता था और इसमें मीसा बंदियों, सरकारी दमन और प्रेस सेंसरशिप विरोधी सामग्री का प्रकाशन भी होता था। मार्च 1977 में जनता पार्टी की सरकार ने मीनू मसानी को अल्पसंख्यक आयोग का अध्यक्ष मनोनीत किया लेकिन अपना पद संभालने के कुछ समय बाद ही इस आयोग की पूर्ण स्वायत्तता और वास्तविक अधिकारों के लेकर सरकार से असहमति के बाद मीनू मसानी ने इस पद से त्यागपत्र दे दिया। वर्ष 1998 में मीनू मसानी का निधन हो गया।


title: अहमदनगर सल्तनत

text: निजामशाही उत्तर-पश्चिमी दक्कन में स्थित एक उत्तर-मध्यकालीन भारतीय राज्य था। यह गुजरात और बीजापुर के सल्तनत के बीच स्थित था।


title: 2012 विश्व महिला कबड्डी प्रतियोगिता

text: 2012 विश्व महिला कबड्डी प्रतियोगिता पटना, भारत मे १ मार्च से ४ मार्च २०१२ के बीच अयोजित हुई। यह महिलाओं की प्रथम विश्व स्तरीय कबड्डी प्रतियोगिता थी। इस प्रतियोगिता मे १६ देशो के कबड्डी दलों ने भाग लिया था। यह प्रतियोगिता भारत ने ईरान को हराकर जीती। यह प्रतियोगिता पटना के पाटलिपुत्र स्टेडियम में आयोजित की गई थी।


title: पैरिस संधि

text: 28 फ़रवरी 1951 पेरिस संधि ने यूरोपीय कोयला और स्टील संगठन (ईसीएससी) का गठन हुआ। इस पर छह देशों-फ्रांस, जर्मनी, बेल्जियम, नीदरलैंड, लक्ज़मबर्ग और इटली ने हस्ताक्षर किए। कोयला और स्टील उद्योगों की देखभाल के लिए एक उच्च दर्जे का प्राधिकरण बनाया गया। इस प्राधिकरण के अधिकारों को संतुलित करने के लिए जर्मनी के समर्थन से नीदरलैंड ने एक मंत्रि परिषद के गठन पर भी ज़ोर दिया जिसमें सदस्य देशों से मंत्री शामिल किए जाएं.


title: विरार

text: विरार (Virar) भारत के महाराष्ट्र राज्य के पालघर ज़िले में स्थित एक शहर है, जो वसई-विरार नगर का एक भाग है। यह मुम्बई का एक उपनगर है और मुंबई उपनगरीय रेल पर एक स्टेशन है।


title: खगोलिकी का इतिहास

text: सभी प्राकृतिक विज्ञानों में से खगोलिकी (Astronomy) सबसे प्राचीन है। इसका आरम्भ प्रागैतिहासिक काल से हो चुका था तथा प्राचीन धार्मिक एवं मिथकीय कार्यों में इसके दर्शन होते हैं। खगोलिकी के साथ फलित ज्योतिष (astrology) का बहुत ही नजदीकी सम्बन्ध रहा है और आज भी जनता दोनो को अलग नहीं कर पाती। खगोलिकी (सिद्धान्त ज्योतिष) और फलित ज्योतिष केवल कुछ शताब्दी पहले ही एक-दूसरे से अलग हुए हैं।


title: खगोलिकी का इतिहास

text: प्राचीन खगोलविद तारों और ग्रहों के बीच के अन्तर को समझते थे। तारे शताब्दियों तक लगभग एक ही स्थान पर बने रहते हैं जबकि ग्रह कम समय में भी अपने स्थान से हटे हुए दिख जाते हैं।


title: शिव मंदिर

text: हिन्दू धर्म के अनुयायियों में कुछ लोग शिव भक्त होते हैं उनके पूजा स्थान को शिव मंदिर कहा जाता है। इनमें से कोई एक हो सकता है:


title: मुर्दाखोर

text: मुर्दाखोर उन जीव-जंतुओं को कहते हैं जो अपने आवासीय क्षेत्र में उपस्थित मृत जैविक पदार्थों को खाकर अपना निर्वाह करते हैं। यह मांसाहारी और शाकाहारी — दोनों ही श्रेणियों के हो सकते हैं। यह मृत प्राणियों और पौधों को खाकर पर्यावरण की खाद्य शृंखला में अहम भूमिका अदा करते हैं।


title: अपश्रव्य

text: अपश्रव्य से आशय उन यांत्रिक तरंगों से है जिनकी आवृत्ति २० हर्ट्स से कम होती है। सामान्य मनुष्य लगभग २० हर्ट्स से लेकर २० हजार हर्ट्स की तरंगों को सुन सकता है, जिन्हें श्रव्य तरंगें कहते हैं।


title: सम्पतिया उइके

text: संपतिया उइके (जन्म 4 सितंबर 1967) एक भारतीय राजनीतिज्ञ हैं, जो मध्य प्रदेश से भारतीय जनता पार्टी की एक आदिवासी नेता हैं। 31 जुलाई 2017, वह करने के लिए निर्विरोध चुने गए थे राज्यसभा के राज्य से मध्य प्रदेश उपचुनाव केन्द्रीय मंत्री श्री के निधन से जरूरी हो में अनिल माधव दवे। उसका कार्यकाल 29 जून 2023 को मूल शब्द के अनुसार समाप्त होगा।


title: सम्पतिया उइके

text: उनकी पार्टी, भारतीय जनता पार्टी 58 सदस्यों के साथ राज्यसभा की सबसे बड़ी पार्टी बन गई है, जिसने 4 अगस्त 2017 को सम्पतिया उइके के साथ बड़ों के सदन के सदस्य के रूप में शपथ लेने के साथ एक सीट से भारतीय राष्ट्रीय कांग्रेस को पछाड़ दिया है।


title: बैसोया

text: बैसोया ('बेसोया' अथवा 'बसोया' भी) भारत में एक गुर्जर गोत्र है। वर्तमान में बैसोया गुर्जर लोगों की मुख्य आबादी राष्ट्रीय राजधानी क्षेत्र दिल्ली में है। दिल्ली में इनके 7 गाँँव हैं। बैसोया गुर्जर उत्तर प्रदेश के ग़ाज़ियाबाद और गौतमबुद्धनगर जिला में कई गांव मिलते हे एवं मेरठ जिले के क्षेत्र में भी कुछ गांव मिलते हैं।


title: ५ जनवरी

text: 5 जनवरी ग्रेगोरी कैलंडर के अनुसार वर्ष का 5वाँ दिन है। साल में अभी और 360 दिन बाकी हैं (लीप वर्ष में 361)।


title: इलेक्ट्रॉनिक्स उद्योग

text: इलेक्ट्रॉनिक्स उद्योग (अंग्रेजी में: Electronics industry) 20वीं सदी में उभरा और आज सबसे बड़े वैश्विक उद्योगों में से एक है। समकालीन समाज इस उद्योग द्वारा संचालित स्वचालित या अर्ध-स्वचालित कारखानों में निर्मित इलेक्ट्रॉनिक उपकरणों की एक विशाल सरणी का उपयोग करता है। उत्पाद मुख्य रूप से धातु-ऑक्साइड-अर्धचालक ट्रांजिस्टर और एकीकृत परिपथ से बने होते हैं। एकीकृत सर्किट मुख्य रूप से फोटोलिथोग्राफी द्वारा और अक्सर मुद्रित सर्किट बोर्ड पर बनाये जाते हैं।


title: बड़नगर

text: बड़नगर (Badnagar) भारत के मध्य प्रदेश राज्य के उज्जैन ज़िले में स्थित एक नगर है। यह इसी नाम की तहसील का मुख्यालय है और चामला नदी के किनारे बसा हुआ है।


title: बड़नगर

text: 2011 की भारत जनगणना के अनुसार बड़नगर की कुल जनसंख्या 36,438 है, जिसमें 18,733 पुरुष और 17,705 महिलायें हैं। यहाँ की औसत साक्षरता दर 83.89% है, जो राज्य औसत 69.32% से अधिक है।


title: शिवहर लोक सभा निर्वाचन क्षेत्र

text: शिवहर लोक सभा निर्वाचन क्षेत्र भारत के बिहार राज्य का एक लोक सभा निर्वाचन क्षेत्र है।इस निर्वाचन क्षेत्र का प्रतिनिधित्व ठाकुर युगल किशोर सिन्हा जैसे दिग्गज स्वतंत्रता सेनानी करते हैं और उन्हें भारत में सहकारिता आंदोलन के जनक के रूप में जाना जाता है और राम दुलारी सिन्हा, जो पूर्व केंद्रीय मंत्री और राज्यपाल हैं। ठाकुर युगल किशोर सिन्हा की पत्नी, वह एक स्वतंत्रता सेनानी और बिहार की पहली महिला थीं जिन्होंने मास्टर डिग्री प्राप्त की।


title: स्वराज कौशल

text: स्वराज कौशल भारतीय राजनीतिज्ञ तथा सर्वोच्च न्यायालय में वरिष्ठ वकील हैं। वे छह साल तक राज्यसभा में सांसद रहे साथ ही मिजोरम में राज्यपाल भी रहे। स्वराज कौशल अभी तक सबसे कम आयु में राज्यपाल का पद प्राप्त करने वाले व्यक्ति हैं।


title: स्वराज कौशल

text: १९७५ में इनका विवाह सुषमा स्वराज के साथ में हुआ था। सुषमा स्वराज और उनके पति की उपलब्धियों के ये रिकार्ड लिमका बुक ऑफ व‌र्ल्ड रिकार्ड में दर्ज करते हुए उन्हें विशेष दंपत्ति का स्थान दिया गया है। स्वराज दंपत्ति की एक पुत्री है, जो वकालत कर रही हैं।


title: योगी आदित्यनाथ मंत्रिमंडल 2017

text: योगी आदित्यनाथ मुख्यमंत्री--- गाटा नं 305तालाब की खुदाई का कार्य किया जा रहा था जो मजदूर काम करते थे उनके जाब कार्ड पर पैसा नहीं भेजा गया था फरजी जाब कार्ड पर पैसा 52200रू का फर्जी तरीके से 52500रू का भुगतान किया गया है जाच किया जा सकता है और फर्जी जाब कार्ड पर पैसा 52200रू का फर्जी तरीके से 52500रू का भुगतान किया गया है मामला सरैया कमौरा परगना अल्देमऊ तहसील कादीपुर जिला सुलतानपुर मनरेगा के नाम पर बहुत बड़ा धाधली हो रहा है


title: बाजार पूंजीकरण

text: बाजार पूंजीकरण, जिसे आमतौर पर मार्केट कैप कहा जाता है, सार्वजनिक रूप से कारोबार करने वाली कंपनी के बकाया शेयरों का बाजार मूल्य है।


title: बाजार पूंजीकरण

text: "बाजार पूंजीकरण" बकाया शेयरों की संख्या का एक शेयर की कीमत से गुणनफल के बराबर होता है।चूंकि बकाया स्टॉक सार्वजनिक बाजारों में खरीदा और बेचा जाता है, इसलिए पूंजीकरण का उपयोग किसी कंपनी के निवल मूल्य पर सार्वजनिक राय के संकेतक के रूप में किया जा सकता है और स्टॉक मूल्यांकन के कुछ रूपों में एक निर्धारित कारक है।


title: बाजार पूंजीकरण

text: मार्केट कैप केवल एक कंपनी के इक्विटी मूल्य को दर्शाता है। एक फर्म की पूंजी संरचना चयन इस बात पर महत्वपूर्ण प्रभाव डालता है कि उस कंपनी का कुल मूल्य इक्विटी और ऋण के बीच कैसे आवंटित होगा। एक अधिक व्यापक उपाय उद्यम मूल्य (enterprise value (EV)) है, जो बकाया ऋण, पसंदीदा स्टॉक और अन्य कारकों को प्रभाव देता है।। बीमा फर्मों के लिए, एम्बेडेड मूल्य (embedded value (EV)) नामक मूल्य का उपयोग किया गया है।


title: रघुराज सिंह शाक्‍य

text: रघुराज सिंह शाक्‍य,भारत के राज्य उत्तर प्रदेश की सोलहवीं विधानसभा सभा में विधायक रहे। 2012 उत्तर प्रदेश विधान सभा चुनाव में इन्होंने उत्तर प्रदेश की इटावा विधान सभा निर्वाचन क्षेत्र (निर्वाचन संख्या-200)से भारी मतो से चुनाव जीता।


title: भारत में विधिक शिक्षा

text: भारत के सन्दर्भ में विधिक शिक्षा से आशय अपना पेशा शुरू करने से पहले अधिवक्ताओं को दी जाने वाली शिक्षा से है। भारत में विधि की शिक्षा परम्परागत विश्वविद्यालयों के साथ-साथ कानून की शिक्षा के लिये स्थापित कुछ विशिष्ट विश्वविद्यालयों द्वारा दी जाती है।


title: भारत में विधिक शिक्षा

text: भारत में विधि की शिक्षा तभी ली जा सकती है जब किसी भी क्षेत्र में पूर्वस्नातक की डिग्री प्राप्त कर ली गयी हो। किन्तु राष्ट्रीय विधि विद्यालय के मॉडल के अनुसार १०+२ उतीर्ण होने के बाद पाँच-वर्षीय एकीकृत विधि पाठ्यक्रम में भी प्रवेश लिया जा सकता है।


title: सैद्धांतिक प्रतिमान

text: सैद्धांतिक प्रतिमान या सैद्धांतिक प्रतिरूप (conceptual model) किसी तन्त्र, प्रक्रिया या अन्य चीज़ को दर्शाने या समझने व समझाने के लिए अवधारणाओं का एक समूह होता है। यह अवधारणाएँ मूल चीज़ के बारे में सोचने, तर्क-वितर्क व बात करने के लिए सुविधाजनक होता है। यह कई परिस्थितिओं में लाभदायक हो सकता है।


title: सैद्धांतिक प्रतिमान

text: किसी रेस्तरां में लोगों को बहुत देर से खाना मिलने की शिकायत रहती है, तो उसके प्रबन्धक एक अनौपचारिक सैद्धांतिक प्रतिमान बना सकते हैं, जिसमें वेटर, मेहमान, बावरचियों व मेज़ों की अवधारणाएँ प्रयोग होती हैं। इसके बाद प्रबन्धक लिख सकते हैं कि किसी मेज़ पर किस समय लोगों को बेठाया गया, किस समय उनसे वेटर द्वारा खाने का आदेश (ऑर्डर) लिए गए, किस समय यह ऑर्डर वेटर द्वारा रसोई तक पहुँचाए गए, किस समय खाना तैयार हुआ और किस समय मेहमानों को परोसा गया। यदि कुछ दिनों तक इन समयों को लिखा जाए तो बहुत से निष्कर्ष निकल सकते हैं। मसलन यह पता लग सकता है कि सब कुछ समय से होता है लेकिन रेस्तरां के एक कोने में बैठे लोगों का ऑर्डर देर से लिया जाता है और उन्हीं से शिकायते आती हैं, यानि कि वेटरों को यह निर्देश दिया जा सकता है कि उस कोने में बैठे लोगों पर विशेष ध्यान दिया जाए।


title: तस्लीम

text: तस्लीम (तसलीम, इंग्लिश: Taslim) शाब्दिक अर्थ है सलाम करना, किसी बात को स्वीकार करना, इस्लाम में तस्लीम अर्थात सलाम से नमाज़ पढ़ने की क्रिया पूरी होती है।


title: तस्लीम

text: नमाज़ की अंतिम क्रिया में जब बैठ कर पढ़ी जा रही होती है। तशहुद, दरूद और क़ुरआन पाठ के बाद नमाज़ का सलाम किया जाता है।


title: तस्लीम

text: बैठा हुआ नमाज़ी जलसा-ए-नमाज़ में दो बार अंत में दोनों तरफ सलाम में अस्सलामु अलैकुम कहता है। जिसका अर्थ खुदा तुम्हे सलामत रखे है "शांति आप पर हो"।<br>


title: तस्लीम

text: शिया मुसलमान पढ़ते हैं "अस्सलामु अलैकुम व रहमतुल्लाह" जिसका अर्थ है अल्लाह तुम्हे सलामत रखे और अल्लाह की रहमत हो तुम पर।


title: मोहम्मद सुल्तान

text: मुहम्मद सुल्तान (30 दिसंबर 1639 – 14 दिसंबर 1676) मुगल सम्राट औरंगजेब और उनकी दूसरी पत्नी नवाब बाई के सबसे बड़े पुत्र थे। उसका छोटा भाई मुअज्जम (बहादुर शाह, प्रथम) के उपनाम से 1707 में मुगल सम्राट बना।


title: मोहम्मद सुल्तान

text: अप्रैल 1656 में, मुहम्मद सुल्तान को उनके ससुर गोलकुंडा के सुल्तान, अब्दुल्ला कुतुब शाह द्वारा स्पष्ट रूप से वारिस नियुक्त किया गया था।


title: मोहम्मद सुल्तान

text: जब 1657 में मुगल साम्राज्य का उत्तराधिकार युद्ध शुरू हुआ, तो वह अपने चाचा शाह शुजा के साथ शामिल हो गए, और 1659 में उन्हें चीफ-इन-कमांडर और प्रिंसिपल काउंसलर नियुक्त किया गया।


title: मोहम्मद सुल्तान

text: पिता औरंगज़ेब के खिलाफ विद्रोह में शामिल होने पर मोहम्मद सुल्तान को 8 मई 1660 को दिल्ली के सलीमगढ़ किले में कैद कर लिया गया, और बाद में उनके पिता के आदेश पर, उन्हें ग्वालियर किले में स्थानांतरित कर दिया गया। जनवरी 1661 से दिसंबर 1672 तक वह ग्वालियर किले में कैद रहे।


title: मोहम्मद सुल्तान

text: बाद में उन्हें फिर दिल्ली के सलीमगढ़ किले की कैद में स्थांतरित किया गया। 14 दिसंबर, 1676 को सलीमगढ़ जेल में उनकी मृत्यु हो गई।


title: भटूरा

text: मैदा और सूजी को किसी बर्तन में छान कर निकाल लीजिए, मैदा के बीच में जगह बनाइये, 2 चम्मच तेल, नमक, बेकिंग पाउडर, दही और चीनी इसमें डालकर, इसी जगह इन सब चीजों को अच्छी तरह मिला लें.


title: भटूरा

text: - गुनगुने पानी से नरम आटा गूथ लें. गुथे हुए आटे को 2 घंटे के लिए बंद अलमारी या किसी गरम जगह पर ढक कर रखें.


title: भटूरा

text: - कढ़ाई में तेल डाल कर गरम करें. गूथे हुए आटे से एक चम्मच आटे के बराबर आटा निकालें. लोई बनाएं और पूरी की तरह बेलें, लेकिन यह पूरी से थोड़ी सी मोटी बेली जाती है.


title: भटूरा

text: - चनों को रात भर पानी में भिगने रख दें. पानी से निकालकर चनों को धोकर, कुकर में डालें. एक छोटा गिलास पानी, नमक और खाने का सोडा मिला दें. फिर इसे गैस पर उबालने के लिए रख दें.


title: भटूरा

text: - दूसरी तरफ टमाटर, हरी मिर्च, अदरक को मिक्सी से बारीक पीस लें. कढ़ाई में तेल डाल कर गरम करें. जीरा भुनने के बाद धनिया पाउडर डाल दें.


title: भटूरा

text: - टमाटर, अदरक, हरी मिर्च का पेस्ट और लाल मिर्च पाउडर डालकर मसाले को जब तक भूने तब तक कि मसाले के ऊपर तेल न तैरने लगे.


title: बदला (२०१९ फ़िल्म)

text: बदला 2019 की एक भारतीय हिंदी-भाषा की रहस्य थ्रिलर फिल्म है, जो सुजॉय घोष द्वारा निर्देशित और अमिताभ बच्चन, तापसी पन्नू और अमृता सिंह द्वारा अभिनीत है। टोनी ल्यूक, मानव कौल और तनवीर गनी सहायक भूमिकाओं में दिखाई देते हैं। यह फिल्म रेड चिलीज़ एंटरटेनमेंट और एज़ुर एंटरटेनमेंट द्वारा निर्मित किया गया है और 2017 की स्पेनिश फिल्म "द इनविजिबल गेस्ट" का आधिकारिक रूपांतरण है। कहानी एक वकील और एक व्यवसायी के बीच एक साक्षात्कार का चित्रण करती है, जिस पर उसके प्रेमी की हत्या का आरोप लगाया गया है।


title: बदला (२०१९ फ़िल्म)

text: यह फिल्म 8 मार्च 2019, को प्रदर्शित हुई थी और इसे समीक्षकों से सकारात्मक समीक्षा मिली। यह अपने 10 करोड़ के उत्पादन बजट के मुकाबले दुनिया भर में इसने 138.49 करोड़ की कमाई कर व्यावसायिक सफल रही है।


title: बदला (२०१९ फ़िल्म)

text: यह फिल्‍म स्‍पैनिश फिल्‍म "द इनविजिबल गेस्‍ट" से प्रेरित है जिसे कुछ बदलाव के साथ हिंदी में बनाया गया है। इस फिल्‍म में दो किरदार हैं नैना सेठी (तापसी पन्नू) और बादल गुप्‍ता (अमिताभ बच्‍चन)। नैना पर आरोप है कि उसने होटल के कमरे में अपने ब्‍वाय फ्रैंड अर्जुन (टोनी ल्‍यूक) की हत्‍या कर दी है। बिजनेस पर कोई असर ना हो, इसी वजह से वह अपने लीगल अडवाइज़र मानव कौल के जरिए प्रतिष्ठित और जाने-माने वकील बादल गुप्ता (अमिताभ बच्चन) को हायर करती है।


title: बदला (२०१९ फ़िल्म)

text: केस की जांच पड़ताल के लिए बादल नैना के घर आते हैं। जहां वह नैना से तमाम सवाल जवाब करते हैं। पूछताछ के दौरान कहानी में रानी (अमृता सिंह) और बाकी कई किरदार आते हैं, जो केस को अलग ही दिशा में ले जाते हैं। इस बातचीत के आधार पर ही बादल गुप्ता सच तक जा पहुंचता है। उसका कहना है कि जो साबित होता है उसे ही कानून सच मानता है।


title: बदला (२०१९ फ़िल्म)

text: नैना और बादल दोनों को ही चालाक बताया गया है। फिल्म की शुरुआत में नैना उतना ही बात बताती है जो जरूरी समझती है, लेकिन बादल उसका धीरे-धीरे विश्वास हासिल करता है और बहुत कुछ उगलवा लेता है। बातचीत के जरिये ये अनुमान लगाना कठिन हो जाता है कि नैना को बादल बचा रहा है या फंसा रहा है।


title: बदला (२०१९ फ़िल्म)

text: 11 फरवरी 2019 को, शाहरुख खान, जिनके प्रोडक्शन हाउस रेड चिलीज़ एंटरटेनमेंट फिल्म का निर्माण कर रहे हैं, ने फिल्म के दो फ़र्स्ट लुक पोस्टर ट्वीट किए, एक बच्चन के चरित्र के साथ और दूसरा पन्नू के साथ। यह फिल्म 8 मार्च 2019 को अंतरराष्ट्रीय महिला दिवस पर प्रदर्शित हुई थी। फिल्म को ब्रिटिश बोर्ड ऑफ फिल्म क्लासिफिकेशन द्वारा 118 मिनट के रनटाइम के साथ प्रमाणित किया गया था।


title: बदला (२०१९ फ़िल्म)

text: 12 फरवरी 2019 को, रेड चिलीज़ एंटरटेनमेंट ने यूट्यूब पर इसका आधिकारिक ट्रेलर पोस्ट किया। ट्रेलर 1 घंटे के भीतर 252 हजार बार देखा गया और प्रदर्शन के दिन से अब तक 30 मिलियन व्यूज बटोर चुका है।


title: बदला (२०१९ फ़िल्म)

text: अपने शुरुआती सप्ताहांत में बदला ने घरेलू बाजार से 27.38 करोड़ का संग्रह किया। फिल्म ने दुनिया भर में 138.49 करोड़ का सकल संग्रह किया, जिसमें घरेलू कमाई 103.88 करोड़ और विदेशी सकल 34.61 करोड़ थी।


title: बदला (२०१९ फ़िल्म)

text: फिल्म का संगीत अमाल मलिक, अनुपम रॉय और क्लिंटन सेरेजो द्वारा संगीतबद्ध किया गया है, जबकि गीत कुमर, ए.एम. तुराज़, सिद्धान्त कौशल, मनोज यादव, अनुपम रॉय और जीज़ी द्वारा लिखे गए हैं। रणवीर सिंह की "गली बॉय" से प्रेरित अमिताभ बच्चन ने "औकात" गाने की रैपिंग की है।


title: किसान (जनजाति)

text: किसान जनजाति, उड़ीसा, पश्चिम बंगाल, बिहार और झारखण्ड प्रदेशों की निवासी जनजाति है। ये लोग परम्परागत रूप से कृषि कार्य करते हैं। ये लोग मुख्यतः कुड़ुख भाषा , सुन्दरगढ़ी उड़िया, और हिन्दी बोलते हैं।


title: बैंकिंग कॉरस्पॉण्डेण्ट

text: बैंकिंग कॉरस्पॉण्डेण्ट योजना भारत में वित्तीय समावेशन हेतु चलाई जा रही भारतीय रिज़र्व बैंक की एक महत्वाकाँक्षी योजना है। इस योजना की शुरुआत जनवरी 2006 में हुई।इनको शासकीय किया जाना चाहिए


title: बैंकिंग कॉरस्पॉण्डेण्ट

text: गाँव-गाँव में बैंकों की शाखाएँ खोलना बैंकों के लिए फायदे का सौदा नहीं है क्योंकि कम जनसंखया के कारण लाभ कम होता है लेकिन लागत पूरी आती है। इस बात को ध्यान में रखते हुए जनवरी 2006 में भारतीय रिज़र्व बैंक ने बैंको को दूर दराज के क्षेत्रों तक बैंकिंग व वित्तीय सेवाएँ पहुँचाने के लिए बिचौलिए के रूप में सेवाप्रदाताओं का उपयोग करने की अनुमति दी जिन्हें "बिज़नेस फैसिलिटेटर" (Business Facilitators, BFs) अथवा "बैंकिंग (या बिज़नेस) कॉरस्पॉण्डेण्ट" (Banking (or Business) Correspondents, BCs) नाम दिया गया।


title: बीना तेल परिष्करणी

text: बीना परिष्करणी भारत की एक तेल परिष्करणी है जो मध्य प्रदेश के सागर जिले के बीना में स्थित है। इसका स्वामित्व और परिसंचालन भारत ओमान परिष्करणी लिमिटेड द्वारा किया जाता है जो भारत पेट्रोलोयम करपोरेशन लिमिटेड की सहायक कम्पनी है इस परिष्करणी की वर्तमान क्षमता ६ लाख मेट्रिक टन प्रतिवर्ष है इसके लिए ओमान से कच्चे तेल का आयात किया जाता है।


title: रत्नमञ्जरी (सिंहासन बत्तीसी)

text: आर्याव में एक राज्य था जिसका नाम था अम्बावती। वहाँ के राजा गंधर्वसेन ने चारों वर्णों की स्त्रियों से चार विवाह किये थे। ब्राह्मणी के पुत्र का नाम ब्रह्मवीत था। क्षत्राणी के तीन पुत्र हुए- शंख, विक्रम तथा भर्तृहरि। वैश्य पत्नी ने चन्द्र नामक पुत्र को जन्म दिया तथा शूद्र पत्नी ने धन्वन्तरि नामक पुत्र को। ब्रह्मणीत को गंधर्वसेन ने अपना दीवान बनाया, पर वह अपनी जिम्मेवारी अच्छी तरह नहीं निभा सका और राज्य से पलायन कर गया। कुछ समय भटकने के बाद धारानगरी में ऊँचा ओहदा प्राप्त किया तथा एक दिन राजा का वध करके ख़ुद राजा बन गया। काफी दिनों के बाद उसने उज्जैन लौटने का विचार किया, लेकिन उज्जैन आते ही उसकी मृत्यु हो गई।


title: रत्नमञ्जरी (सिंहासन बत्तीसी)

text: क्षत्राणी के बड़े पुत्र शंख को शंका हुई कि उसके पिता विक्रम को योग्य समझकर उसे अपना उत्तराधिकारी घोषित कर सकते हैं और उसने एक दिन सोए हुए पिता का वध करके स्वयं को राजा घोषित कर दिया। हत्या का समाचार दावानल की तरह फैला और उसके सभी भाई प्राण रक्षा के लिए भाग निकले। विक्रम को छोड़कर बाकी सभी भाइयों का पता उसे चल गया और वे सभी मार डाले गए। बहुत प्रयास के बाद शंख को पता चला कि घने जंगल में सरोवर के बगल में एक कुटिया में विक्रम रह रहा है तथा कंदमूल खाकर घनघोर तपस्या में रत है। वह उसे मारने की योजना बनाने लगा और एक तांत्रिक को उसने अपने षडयंत्र में शामिल कर लिया।


title: रत्नमञ्जरी (सिंहासन बत्तीसी)

text: योजनानुसार तांत्रिक विक्रम को भगवती आराधना के लिए राज़ी करता तथा भगवती के आगे विक्रम के सर झुकाते ही शंख तलवार से वार करके उसकी गर्दन काट डालता। मगर विक्रम ने खतरे को भाँप लिया और तांत्रिक को सर झुकाने की विधि दिखाने को कहा। शंख मन्दिर में छिपा हुआ था। उसने विक्रम के धोखे में तांत्रिक की हत्या कर दी। विक्रम ने झपट कर शंख की तलवार छीन कर उसका सर धड़ से अलग कर दिया। शंख की मृत्यु के बाद उसका राज्यारोहण हुआ। एक दिन शिकार के लिए विक्रम जंगल गए। मृग का पीछा करते-करते सबसे बिछुड़कर बहुत दूर चले आए। उन्हें एक महल दिखा और पास आकर पता चला कि वह महल तूतवरण का है जो कि राजा बाहुबल का दीवान है। तूतवरण ने बात ही बात में कहा कि विक्रम बड़े ही यशस्वी राजा बन सकते हैं, यदि राजा बाहुबल उनका राजतिलक करें। और उसने यह भी बताया कि भगवान शिव द्वारा प्रदत्त अपना स्वर्ण सिंहासन अगर बाहुबल विक्रम को दे दें तो विक्रम चक्रवर्ती सम्राट बन जांएगे। बाहुबल ने विक्रम का न केवल राजतिलक किया, बल्कि खुशी-खुशी उन्हें स्वर्ण सिंहासन भी भेंट कर दिया। कालांतर में विक्रमादित्य चक्रवर्ती सम्राट बन गए और उनकी कीर्तिपताका सर्वत्र लहरा उठी।


title: विज्ञापन अभियान

text: विज्ञापन आज के समय में अतिरंजित यथार्थ के अलावा कुछ भी नहीं है। वह लोगों को उकसा कर किसी खास उत्पाद को खरीदने के लिये प्रेरित करता है, लेकिन यह आसान काम नहीं है। बेहतर विज्ञापन प्रभाव पैदा करने के लिये विज्ञापन अभियान चलाया जाता है। यह असल में लक्षित-समूह को ध्यान में रख चलाया जाता है। फौजी अभियान की तरह एक सुव्यवस्थित रणनीति अपनाई जाती है।


title: विज्ञापन अभियान

text: लोगों का ध्यान चाहे किसी अन्य पत्र या लेख या छवि पर जाये या न जाये लेकिन किसी को अपने जान आदि का भय होने पर वह उस पर अवश्य ही ध्यान देता है। इस प्रकार के विज्ञापन अभियान में लोग किसी तरह का भय या डर दिखा कर अपनी विज्ञापन योजना को पूर्ण करते हैं। इसी तरह का विज्ञापन वर्ष 2007 में बोस्टन में बम से भय २००७ हुआ था, जिसमें बोस्टन के 10 शहरों में एक तरह का एलईडी रोशनी वाला उपकरण - जिसमें विज्ञापन हेतु उसकी छवि बनी हुई थी - लगाया गया था। इसे किसी आम नागरिक ने बम समझ कर पुलिस को फोन कर दिया और सभी समाचार वाले भी इस घटना को अपने अखबार या अन्य माध्यम में देने हेतु आ गए।


title: विज्ञापन अभियान

text: किसी भी सामान के साथ कुछ मुफ्त में देना एक प्रकार का विज्ञापन का ही हिस्सा है। इसमें कोई भी इस तरह का कोई सामान दे देता है, जिससे लोग उस सामान को खरीदना चाहे। जैसे कि किसी एक वस्तु को खरीदने पर आप जीत सकते हैं एक करोड़ का इनाम आदि। इससे कोई भी यह सोचता है कि वह इस वस्तु को कम दाम में खरीद लेगा और संभव हुआ तो इनाम भी मिल जाएगा। इस कारण कई बार लोग आवश्यकता से अधिक भी खरीद लेते हैं या कई बार अनावश्यक वस्तु भी खरीद लेते हैं।


title: विज्ञापन अभियान

text: किसी भी क्षेत्र में किसी न किसी अन्य वस्तु की आवश्यकता रहती ही है। इसका लाभ विज्ञापन अभियान में उठाया जाता है। उदाहरण के लिए यदि किसी को अपना कोई सामान बेचना है, तो वह देखेगा कि लोग किस वस्तु के पीछे जा रहे हैं। वह उस वस्तु को स्वयं अधिक संख्या में खरीद लेगा। जिसे जमा-खोरी भी कहते हैं। उसके बाद वह किसी विज्ञापन में कह देगा कि यदि आपको इस वस्तु को खरीदना है तो हमारे पास आयें। इस तरह के कुछ उदाहरण खाने के सामान में अधिक होते हैं। क्योंकि कोई भी खाने के सामान को हमेशा के लिए नहीं रख सकता है। इसकी सभी को दैनिक रूप से आवश्यकता पड़ती है। इस कारण कई कंपनी प्याज, टमाटर आदि जिसका उपयोग लोग सब्जी खाना बनाने में करते ही हैं, उसे स्वयं खरीद कर किसी जगह पर संग्रह कर देती हैं। इसके बाद जब वह वस्तु बाजार में कम हो जाती है तो उसके दाम बढ़ जाते हैं। इसके बाद जब वह समाप्त हो जाता है या उसके दाम बहुत बढ़ जाते हैं, तब कंपनी उसे बेचती है। लेकिन कभी कभी जमा-खोरी का पता न लग जाये इस कारण वह उसे अपने किसी वस्तु के साथ एक किलो मुफ्त आदि बोल कर बेचती है। जिससे किसी को भी लगता है कि इतनी महंगी वस्तु यदि मुफ्त में मिल रही है तो क्यों न ले। लेकिन इसके पीछे अन्य वस्तु में लगाने वाले पैसे की कोई भी नहीं सोचता है।


title: कुशीनगर लोक सभा निर्वाचन क्षेत्र

text: कुशीनगर लोक सभा निर्वाचन क्षेत्र भारत के उत्तर प्रदेश राज्य का एक लोक सभा निर्वाचन क्षेत्र है। वर्तमान समय में (चुनाव २०१४ के बाद) सोलहवीं लोक सभा के सांसद राजेश पाण्डेय (भाजपा) हैं। पहले कुशीनगर का एक शहर पडरौना जिला हुआ करता था बाद में मायावती जब उत्तर प्रदेश की मुख्यमंत्री बनी तो उन्होंने पडरौना से भगवान बुद्ध की परिनिर्वाण स्थली कुशीनगर को जनपद घोषित कर दिया। बर्तमान में कुशीनगर में तहसील हैं। 1 कुशीनगर 2 कसिया 3 तकुहिराज 4 कप्तानगंज 5 खड्डा 6 पडरौना ।


title: खंजन नयन

text: खंजन नयन अमृतलाल नागर द्वारा रचित हिंदी उपन्यास है। जीवनी शैली में लिखी यह सूरदास के जीवन पर आधारित कृति है। इसमें कुल २१ अध्याय हैं।


title: तंग्राम

text: तंग्राम (चीनी भाषा : 七巧板; पिन्यिन : qī qiǎo bǎn; शाब्दिक अर्थ : "शलता के साथ बोर्ड") एक पहेली वाली खेल है जिसमें सात प्रकार की आकृतियों वाले बोर्ड होते हैं जिनको सटाकर जमाना होता है ताकि दी हुई आकृति बन जाय। चपटी आकृतियों को 'टैन' कहते हैं। जिस आकृति को बनाना होता है उसका केवल बाहरी सीमारेखा (आउटलाइन) ही दी गयी होती है और अपनी कल्पना-शक्ति का प्रयोग करके सभी सात टुकड़ों का प्रयोग करके हुए वह आकृति बनानी होती है। इसमें सीमारेखा के अन्दर कहीँ खाली स्थान नहीं बचना चाहिये या आकृतियाँ एक-दूसरे पर चढ़ी हुई नहीं हों।


title: तंग्राम

text: इस खेल का विकास मूलतः चीन में हुआ किंतु कब हुआ, यह ठीक-ठीक पता नहीं है। चीन से यह नवीं शती में व्यापारिक जहाजों के माध्यम से यूरोप पहुँची। यूरोप में कुछ काल के लिये यह बहुत लोकप्रिय हुई और बाद में प्रथम विश्वयुद्ध के समय में भी काफी लोकप्रिय रही। यह विश्व की अपने तरह की सर्वाधिक लोकप्रिय खेल है।


title: तंग्राम

text: तंग्राम एक रोचक खेल है। इसे हर जगह अपने साथ आसानी से लेकर भी जाया जा सकता है और अन्य बच्चों के साथ मिलकर खेला भी जा सकता है।


title: तंग्राम

text: तंग्राम का आविष्कार चीन में हुआ माना जाता है। चीन में इसे `ची चिओ पेन` के नाम से जाना जाता है। जिस तरह तंग्राम एक रोचक खेल है, वैसे ही इसके आविष्कार की कहानी भी रोचक है। चीन के राजा के लिए एक बार उसके सेवक एक स्कवॉयर शीशा लेकर आ रहे थे। गलती से वह शीशा गिरकर टूट गया, मजे की बात यह थी कि शीशा गिरकर चकनाचूर नहीं हुआ बल्कि स्पष्ट सात टुकड़ों में बंट गया। सेवकों ने शीशे के उन सात टुकड़ों को वापस चौकोर आकार में जोड़ने के लिए बहुत प्रयत्न किया। सेवक जितनी बार टुकड़ों को जोड़ने के लिए समायोजित करते हर बार उन्हें एक नई आकृति मिलती। सेवकों को इस खेल में बड़ा मजा आया और उन्होंने राजा को शीशे के ये सात टुकड़े पजल के रूप में पेश किए। राजा ने भी इस खेल को बहुत पसंद किया। धीरे-धीरे यह खेल पूरे चीन में खेला जाने लगा। 18वीं शताब्दी के मध्य में चीन के किसी व्यक्ति ने तंग्राम को जहाज के जरिए अमेरिका में रह रहे किसी बच्चे को गिफ्ट में भेजा था। 19वीं शताब्दी तक यह अमेरिका से यूरोप में और फिर दुनिया भर में जाना जाने लगा।


title: तंग्राम

text: तंग्राम को बाजार से खरीदकर लाया जा सकता है या इसे किसी स्कवॉयर गत्ते या कार्डबोर्ड से घर पर भी बनाया जा सकता है। इसकी सात ज्यामितीय आकृतियों में पांच त्रिकोण, एक वर्ग और एक सामानांतर चतुर्भुज होता है। इसके दो बड़े त्रिकोणों का आकार मध्यम आकार के त्रिकोण से दोगुना तथा मध्यम आकार के त्रिकोण का आकार छोटे आकार के त्रिकोण से दोगुना होता है। इसी तरह स्कवॉयर टुकड़े का क्षेत्रफल छोटे आकार के त्रिकोण के क्षेत्रफल से दोगुना और समानांतर चतुर्भुज का क्षेत्रफल स्कवॉयर टुकड़े के बराबर रखा जाएगा।


title: साऊथ इंडियन बैंक

text: साऊथ इंडियन बैंक (South Indian Bank Limited (SIB)) भारत में कार्यरत निजी क्षेत्र का एक प्रमुख बैंक है। इसका मुख्यालय केरल के त्रिशूर में है। पूरे भारत में इस बैंक की ८७१ शाखाएँ हैं, ४ सेवा शाखाएँ हैं, ५३ इक्सटेंशन काउन्टर और २० क्षेत्रीय कार्यालय हैं। इस बैंक ने १५०० से अधिक एटीएम और ९१ कैश जमा करने की मशीने भी लगा रखीं है।


title: ख्वाजा हसन निज़ामी

text: ख्वाजा हसन निज़ामी (1873 दिल्ली - 31 जुलाई 1955 दिल्ली ) चिश्ती इस्लामी सिलसिला के एक भारतीय सूफी संत , एक प्रसिद्ध उर्दू निबंधकार और हास्यकार थे, जिनके लेख मखज़न अख़बार प्रकाशित होते थे। उनहाेें ने ६० से ज्यादी पुस्तकें लिखीं उन्होंने 1857 घटनाओं के बारे में में भी लिखा। जबकि मुल्ला वहीदी लिखते हैं कि उनहों ने पास अद्भुत विविध विषयों पर पांच सौ से अधिक पुस्तकें लिखी (नकवी, 1978 में उद्धृत)। सूफी संत होने के कारण उनके कई शिष्य थे और यह उनके साहित्य में प्रकट हुआ।


title: गोवा की मुक्ति

text: गोवा की मुक्ति से आशय उस कार्रवाई से है जिसके द्वारा दिसम्बर 1961 में भारतीय सशस्त्र बलों ने सशस्त्र कार्रवाई करके गोवा, दमन और दीव को पुर्तगाल के अधिकार से मुक्त करा लिया था। पाश्चात्य जगत में इसे गोवा का समामेलन (Annexation of Goa) कहा जाता है तथा पुर्तगाल में इसे गोवा पर आक्रमण के रूप में जाना जाता है। जवाहरलाल नेहरू को आशा थी कि गोवा में चल रहे गोवा मुक्ति संग्राम और विश्व जनमत का दबाव से पुर्तगाली गोवा के अधिकारियों को इसे स्वतंत्रता देने के लिए मजबूर करेगा, लेकिन बहुत दिनों तक ऐसा होते नहीं दिखा। इसलिए उन्होंने इसे बलप्रयोग से लेने का निर्णय किया। दादरा और नगर हवेली को स्थानीय लोगों ने पहले ही स्वतंत्र घोषित कर दिया था।


title: थर्मापायली का युद्ध

text: थर्मापायली का युद्ध ग्रीस के दूसरे फारसी आक्रमण के दौरान स्पार्टा के राजा लियोनीदास के नेतृत्व में यूनान नगर-राज्य के संगठन और क्षयार्षा के हख़ामनी साम्राज्य के मध्य हुआ।


title: अप्सरा (निराला का उपन्यास)

text: अप्सरा (निराला का उपन्यास) एक उपन्यास है। इसकी रचना भारत के महान कवि एवं साहित्यकार सूर्यकांत त्रिपाठी 'निराला' ने की। यह उपन्यास ई॰ सन् १९३१ में प्रकाशित हुआ।


title: आदिल रशिद

text: आदिल रशिद () (जन्म १७ फरवरी १९८८) एक क्रिकेट खिलाड़ी है जो बल्लेबाजी और गेंदबाजी दोनों में कमाल दिखाते हैं अर्थात ऑलराउंडर है। रशिद इंग्लैंड क्रिकेट टीम के लिए खेलते हैं जबकि घरेलू क्रिकेट यॉर्कशायर के लिए खेलते हैं।


title: वर्णमण्डल

text: सूर्य के वायुमंडल का निम्नस्तर, जो प्रकाशमंडल (photosphere) के ठीक ऊपर स्थित है उत्क्रमण मंडल (Reversing layer) कहलाता है। इस उत्क्रमण मंडल से ऊपर लगभग 11,200 किलोमीटर तक फैले हुए गोलीय मंडल को वर्णमंडल कहते हैं। पूर्ण सूर्यग्रहण के समय इस मंडल का वर्ण सिंदूरी (scarlet) होता है। यह वर्ण हाइड्रोजन के परमाणुओं द्वारा किए गए विकिरण की अधिकता के कारण उत्पन्न होता है।


title: वर्णमण्डल

text: वर्णमंडल तीक्ष्ण पट्टियों का बना होता है, जिन्हें कंटिकाएँ (spicules) कहते हैं। कंटिका घास के फलकों की भाँति एक दूसरे से लिपटी हुई दिखाई देती हैं। कंटिकाओं का अर्धव्यास कई सौ मील का होता है और ऊँचाई 800 किलोमीटर से 16,000 किलोमीटर तक होती है। विषुवतीय प्रदेशों में कंटिकाओं की दिशाएँ प्रकाशमंडल की त्रिज्याओं का अनुसरण नहीं करती हैं। इसके विपरीत ध्रुवप्रदेश की अधिकांश कंटिकाएँ त्रिज्याओं की दिशा में ऊपर उठती हैं। ये कंटिकाएँ वर्णमंडल को सूर्य के साधारण चुंबकीय क्षेत्र से संबंधित करती हैं। यदि यह कल्पना की जाए कि सूर्य का चुंबकीय क्षेत्र द्विध्रुवी चुंबक के कारण है, जिसका अक्ष सूर्य के परिक्रामी अक्ष की दिशा में है, तो चुंबकीय क्षेत्र की रेखाएँ विषुवतीय प्रदेशों में त्रिज्याओं के साथ अधिक कोण बनाएँगी तथा ध्रुवीय प्रदेशों में वे त्रिज्याओं की दिशाओं का लगभग अनुसरण करेंगी।


title: वर्णमण्डल

text: विषुवतीय एवं ध्रुवी प्रदेशों की कंटिकाओं की रचनाओं में एक और भी महत्वपूर्ण अंतर है। ध्रुवीय कंटिकाएँ विषुवतीय कंटिकाओं की अपेक्षा अधिक शीघ्रता से उत्पन्न होती हैं। ध्रुवीय कंटिकाएँ प्रकाश मंडल पर एक फफोले के रूप में प्रकट होती हैं, जिसका विस्तार शीघ्रता से बढ़ता जाता है और अंत में वह फट जाता है। इस समय कंटिका के शिखर से एक गैसीय धारा प्रचंड वेग से ऊपर की ओर उठती हैं, ज्यों ज्यों यह धारा ऊपर की ओर बढ़ती जाती है, त्यों त्यों उसकी ज्योति घटती जाती है और साथ ही फफोला भी संकुचित होता हुआ विलीन हो जाता है। कंटिकाओं का औसत जीवन काल चार से पाँच मिनट होता है। कंटिकाओं के अवशेष पदार्थ पुन: वर्णमंडल में नहीं लौटते, वे किरीट में मिल जाते हैं।


title: वर्णमण्डल

text: वर्णमंडल का पदार्थ कभी-कभी तीव्र गति से ऊपर उठता हुआ, कभी कभी घने मेघों के सदृश वर्णमंडल के ऊपर छाया हुआ और कभी कभी वर्णमंडल की ओर गिरता हुआ दृष्टिगत होता है। वर्णमंडल के ऊपर उठी हुई गैसों की ये लपटें सौरज्वाला कहलाती हैं। सौरज्वालाएँ अनेक आकार एवं विस्तार में प्रकट होती हैं। सौरज्वाला कोमल धागों की गुथी हुई गुच्छियों जैसी लगती है। अजंबुजा (1948 <Ç.) के मतानुसार पूर्ण रूप से विकसित सौरज्वाला गैसों का एक तंतु है, जो औसतन् 20,00,000 किलोमीटर लंबा, 4,000 किलोमीटर ऊँचा और 6,000 किलोमीटर के लगभग मोटा होता है। सूर्यबिंब के कोर पर सौरज्वालाएँ चाप के आकार की दिखाई देती हैं। सौरज्वाला में पदार्थों की गति ठीक फुहारे के जल के सदृश होती है। सौरज्वाला कितने ऊपर तक उठ सकती है, इसका अनुमान 4 जून 1946 ई. को हुए विस्फोट से लग सकता है। इस विस्फोट की गणना प्रचंड विस्फोटों में की जाती है। ठीक सूर्योदय के समय सूर्यबिंब की कोर पर प्रज्वलित गैस एक विशाल चाप के आकार में प्रकट हुई जिसकी ऊँचाई लगभग, 6,400 किलोमीटर थी। देखते ही देखते लगभग 33 मिनटों में इसकी ऊँचाई 4,00,000 किलोमीटर हो गई। सौरज्वाला की ऊँचाई लगभग 64,00,000 किलोमीटर प्रति घंटे की गति से बढ़ती गई और प्रथम प्रेक्षण के 1 घंटे 20 मिनट के पश्चात् चाप इतना ऊपर उठ गया कि वह दूरदर्शी के प्रेक्षण क्षेत्र से बाहर निकल गया। पटी (Petit) का मत है कि यह असंभव नहीं है कि यह चाप सूर्य के व्यास की ऊँचाई से भी ऊँचा उठ गया हो।


title: वर्णमण्डल

text: (1) सक्रिय (Active), (2) उद्गारी (Eruptive), (3) कलंक संबंधी, (4) सौरज्वाला भँवर (Torando), (5) शांत, तथा (6) किरीटीय।


title: वर्णमण्डल

text: अंतरासक्रिय सौरज्वाला दो या दो से अधिक सौरज्वालाओं का समूह होता है; साधारण सक्रिय सौर ज्वाला लिपटे हुए तंतुओं एवं ग्रंथियों के रूप में होती है; किरीटीय सक्रिय सौर ज्वाला किरीट के बाह्य खंडों से आती हुई दिखाई देती है।


title: वर्णमण्डल

text: (3) सूर्यकलंक संबंधी सौर ज्वाला, सौर कलंकों के ऊपर विद्यमान रहती है। पटी ने इन्हें नौ वर्गों में विभक्त किया है, जो आकार और अन्य लक्षणों में एक दूसरे से भिन्न होते हैं।


title: वर्णमण्डल

text: (4) सौर ज्वाला भँवर, तूफान में देखे जाते हैं और शंकु के आकार के होते हैं। अभी तक यह निश्चित नहीं किया जा सका है कि किन बलों के कारण ये भँवर कई मास तक स्थायी रहते हैं। इनके संबंध की अनेक बातों के, जैसे सूर्य कलंक से संबंधित इनके आकार तथा रूप, ऊपर उठानेवाला बल आदि, के बारे में कुछ नहीं कहा जा सकता है।


title: वर्णमण्डल

text: सौर ज्वाला के पदार्थों का घनत्व किरीटीय पदार्थों के घनत्व से लगभग 10 गुना तथा ताप 1/200 गुना होता है। सौरज्वाला की गति का रहस्य अभी तक पूर्ण रूप से समझा नहीं जा सका है।


title: उदयभानु सिंह

text: राणा उदयभानु सिंह (12 फरवरी 1893 – 22 अक्टूबर 1954) धौलपुर के महाराजा थे, जिसके बाद राज्य का भारत संघ में विलय हो गया। वह जाटों के बमरौलिया गोत्र से थे। उदयभानु अपने भाई राणा राम सिंह के उत्तराधिकारी बने, जिनकी 1911 में बिना किसी समस्या के मृत्यु हो गई। उदयभानु को 9 अक्टूबर 1913 को पूर्ण सत्तारूढ़ अधिकार प्राप्त हुए।


title: उदयभानु सिंह

text: उन्होंने मेयो कॉलेज , अजमेर में शिक्षा प्राप्त की और बाद में देहरादून में इंपीरियल कैडेट कोर में शामिल हो गए।


title: उदयभानु सिंह

text: वह धौलपुर के अंतिम शासक थे, और 1931 में गोलमेज सम्मेलन में एक प्रतिनिधि के रूप में कार्य किया। 1947 में भारत की स्वतंत्रता के बाद, महाराजा राणा उदयभानु सिंह ने 7 अप्रैल 1949 को धौलपुर को भारत संघ में शामिल कर लिया। धौलपुर को तीन पड़ोसी राज्यों में मिला दिया गया था। . भारत संघ के भीतर मत्स्य संघ बनाने के लिए, जिसमें से उन्हें राजप्रमुख बनाया गया था, लेकिन बाद में संघ को कई अन्य ऐसे संघों के साथ मिलाकर वर्तमान राजस्थान राज्य बनाया गया।


title: उदयभानु सिंह

text: सिंह की मृत्यु 61 वर्ष की आयु में 43 साल के शासनकाल के बाद 22 अक्टूबर 1954 को हुई थी। उनका उत्तराधिकारी उनके पोते हेमन्त सिंह थे, जो धौलपुर के नाममात्र के महाराजा थे।


title: उदयभानु सिंह

text: अप्रैल 1911 में, सिंह ने जींद राज्य में बदरूखान के सरदार या सरदार शमशेर सिंह की बेटी मालवेंद्र कौर (15 जनवरी 1893 - 12 दिसंबर 1981) से शादी की। दंपति की एक ही बेटी थी:


title: उदयभानु सिंह

text: उर्मिला देवी (1924-1997) 1944 में विवाहित प्रताप सिंह नाभा (1919-1995; आर। 1928-1971)। और उसके तीन बेटे और एक बेटी थी, जिसमें दूसरा बेटा भी था।


title: सुजाता चौधरी

text: सुजाता चौधरी (English : ) वरिष्ठ हिन्दी साहित्यकार, सम्पादक तथा लोकोपकारक हैं, इनका लेखन नाम सुजाता है | इनके द्वारा अधिकांश पुस्तकें महात्मा गाँधी के विचारों तथा कार्यों पर लिखी गयी हैं |


title: सुजाता चौधरी

text: सुजाता चौधरी का जन्म पटना के एक शिक्षित परिवार में 06 जनवरी 1964 को हुआ था | इनके पिता डॉ. इन्द्रदेव शर्मा समस्तीपुर कॉलेज के प्राचार्य थे, उनकी स्मृति में ललित नारायण मिथिला विश्वविद्यालय द्वारा राजनीति शास्त्र का स्वर्ण पदक दिया जाता है | इन्होंने डॉक्टरेट सहित राजनीति शास्त्र और इतिहास में दो स्नातकोत्तर उपाधि प्राप्त की है | इन्होने कुछ वर्षों तक महाविद्यालय में अध्यापन भी किया |


title: सुजाता चौधरी

text: इनके अधिकांश लेखन की पात्र ग्रामीण महिलाएँ हैं | गाँधीवादी लेखन के साथ-साथ ये धर्म, राजनीति, इतिहास और स्त्री अधिकारों पर लिखती हैं | इन्होंने उपन्यास, कहानी-संग्रह, जीवन चरित, यात्रा वृतान्त, पटकथा आदि कई विधाओं में लिखा है | इनकी कुछ प्रकाशित पुस्तकें हैं :


title: सुजाता चौधरी

text: ये अंतर्राष्ट्रीय हिन्दी सम्मेलन द्वारा प्रकाशित पत्रिका आधारशिला, एचटी मीडिया समूह द्वारा प्रकाशित कादम्बिनी, प्रकाशन विभाग द्वारा प्रकाशित आजकल समेत कई पत्रिकाओं में नियमित रूप से लिखती हैं | इनकी सैकड़ों कहानियाँ आकाशवाणी से भी प्रसारित हो चुकी हैं |


title: सुजाता चौधरी

text: महात्मा गाँधी को बिहार लाने वाले चम्पारण जिले के नील की खेती करने वाले एक किसान राजकुमार शुक्ल पर लिखा गया उपन्यास "सौ साल पहले" इसी वर्ष प्रकाशित हुआ है | जिसका विमोचन महात्मा गाँधी के प्रपौत्र तुषार गाँधी तथा सामाजिक कार्यकर्त्ता मेधा पाटेकर आदि ने चम्पारण में किया था | विमोचन के छह माह से भी कम अवधि में पंजाबी विश्वविद्यालय, पटियाला में इस उपन्यास को शोध के लिए चुना गया | "बापू और स्त्री" नामक किताब पर डॉक्यूमेन्ट्री फिल्म भी बन रही है |


title: सुजाता चौधरी

text: सुजाता चौधरी लोकोपकार के विभिन्न कार्य करती रही हैं | वे श्री रास बिहारी मिशन न्यास की संस्थापक प्रबन्धन्यासी हैं, यह न्यास महिलाओं को रोजगारपरक प्रशिक्षण, ग्रामीण बच्चों के लिए न्यूनतम शुल्क सीबीएसई विद्यालय का संचालन, विधवा तथा परित्यक्ताओं को पूँजीगत अनुदान, वृन्दावन में धर्मार्थ गृह आश्रय का संचालन आदि करता है | वे तथा उनके चिकित्सक पति डॉ. अमरेन्द्र नारायण चौधरी वंचित वर्गों तक उन्नत शिक्षा तथा स्वास्थ्य सेवाओं की आसान पहुँच के लिए काम करते हैं | इन्होंने बिहार के बाँका जिले के एक सुदूर पिछड़े गाँव में शिक्षा तथा स्वरोजगार की उपलब्धता के उद्देश्य से निःशुल्क महात्मा गाँधी विद्या संस्थान तथा गाँधी आश्रम स्थापित करने के लिए अपनी 13 बीघे जमीन दान कर दी है |


title: मृदु शक्ति

text: अंतरराष्ट्रीय संबन्धों के सन्दर्भ में, सहयोग तथा किसी प्रकार के आकर्षण के द्वारा वांछित परिणाम प्राप्त करने की क्षमता सौम्य शक्ति या मृदु शक्ति (soft power) कहलाती है। इसके विपरीत 'कठोर शक्ति' (hard power) उस क्षमता को कहते हैं जो बल (सैन्य बल) द्वारा या धन देकर इच्छित परिणाम प्राप्त करती है।


title: मृदु शक्ति

text: मृदु शक्ति की धारणा हारवर्ड विश्वविद्यालय के जोसेफ निये (Joseph Nye) द्वारा विकसित की गयी। उन्होने 'सॉफ्ट पॉवर' शब्द का प्रयोग सबसे पहले १९९० में लिखित अपनी पुस्तक 'बाउण्ड टू लीड : द चेंजिंग नेचर ऑफ अमेरिकन पॉवर' में किया। उन्होने इसको 'सॉफ्ट पॉवर : द मीन्स तू सक्सेस इन वर्ल्द पॉलिटिक्स' नामक अपनी अगली पुस्तक में और विकसित किया। आजकल इस शब्द का प्रयोग अन्तरराष्ट्रीय सम्बन्धों के सन्दर्भ में बहुत अधिक प्रयुक्त होता है।


title: मृदु शक्ति

text: भारत ने अपने सॉफ्ट पॉवर के माध्यम से विश्व समुदाय में सम्मानजनक स्थान प्राप्त किया है। भारत के सॉफ्ट पॉवर के उदाहरण हैं- भारत की आध्यात्मिकता, योग, दर्शन, धर्म आदि के साथ-साथ अहिंसा, लोकतांत्रिक विचार आदि। भारत के पास संगीत, नृत्य, चित्रकला, मूर्तिकला, वास्तुकला, साहित्य, चिकित्सा आदि की व्यापक सांस्कृतिक विरासत है जिसने अनेक देशों को प्रभावित किया है। भारतीय सिनेमा ने लंबे समय तक एशिया, अफ्रीका और अन्य क्षेत्रों में भारी संख्या में दर्शकों को आकर्षित किया है। भारत द्वारा प्रस्तावित अंतरराष्ट्रीय योग दिवस पर वैश्विक भागीदारी ने भारत की सॉफ्ट पॉवर छवि को मजबूत किया। भारत द्वारा हाल ही में प्रक्षेपित सार्क सेटेलाइट भी भारत की सॉफ्ट पॉवर कूटनीति का हिस्सा है। भारत संयुक्त राष्ट्र के ‘शांति अभियानों’ में अपने सैनिक भेजने वाला दूसरा सबसे बड़ा देश है।भारत अपने सांस्कृतिक संस्थानों में निवेश बढ़ाकर, पर्यटन, सिनेमा, खेल, कला-संस्कृति आदि को बढ़ावा देकर सॉफ्ट पॉवर की छवि को ओर मजबूत कर सकता है।


title: टाटा केमिकल्स

text: टाटा केमिकल्स लिमिटेड () रासायनिक, फसल पोषण और उपभोक्ता उत्पादों मुंबई, भारत में मुख्यालय वाले हितों के साथ एक भारतीय वैश्विक कंपनी है। कंपनी भारत और अफ्रीका में महत्वपूर्ण संचालन के साथ भारत की सबसे बड़ी रासायनिक कंपनियों में से एक है। टाटा केमिकल्स टाटा समूह समूह की एक सहायक कंपनी है।


title: टाटा केमिकल्स

text: टाटा केमिकल्स को 2017 की जिम्मेदार व्यावसायिक रैंकिंग में प्रथम स्थान दिया गया है आईआईएम उदयपुर द्वारा विकसित।


title: चित्रदुर्ग (किला)

text: चित्रदुर्ग के किले का इतिहास सम्भवतः १५वीं शताब्दी के अंत से १८वीं शताब्दी के प्रारम्भ के बीच का है। इस किले को किसने बनवाया, इसके कोई प्रामाणिक ऐतिहासिक श्रोत नहीं हैं। इतिहासकार इस पर एकमत हैं कि उस कालखण्ड में जो भी उस क्षेत्र का अधिपति रहा उसने इस किले को बनवाने में योगदान दिया, जिसमे सबसे पहले राष्ट्रकूट, चालुक्य और होयसाल प्रमुख थे।इसके बाद वाल्मीकि नायक वंश का शासन रहा इनकी राजधानी चित्रदुर्ग थी विजयनगर साम्राज्य के ७७(77) क्षेत्रों पर नायक वंश का शासन रहा है


title: चित्रदुर्ग (किला)

text: इस दुर्ग के भीतर १८ मन्दिर हैं और कुछ मस्जिदें हैं जो की हैदर अली के अतिक्रमण के बाद सम्भवतया कुछ मंदिरो को तोड़ कर बनायीं गयी होंगी। इस दुर्ग में बरसाती पानी के संरक्षण की समुचित व्यवस्था थी ताकि इस किले में पानी की कमी न हो। इस किले के लिए वहाँ के तत्कालीन शासकों का हैदर अली से और उसके बाद अन्य राजाओं से कई बार युद्ध हुआ था, पहला १७६० में फिर १७७० में।


title: थायलेसीन

text: थायलेसीन () आधुनिक युग का सबसे ज्ञात मांसाहारी धानीप्राणी (मारसूपियल) था। इसे अपनी पीठ की धारियों के कारण तस्मानियाई शेर () भी कहा जाता है। कुछ लोग इस तस्मानियाई भेड़िया () भी बुलाते हैं। यह ऑस्ट्रेलिया की मुख्यभूमि, तस्मानिया द्वीप और न्यू गिनी का निवासी था लेकिन मानना है कि यह २०वीं सदी में विलुप्त हो गया। यह अपने 'थायलेसायनिडाए' () नामक जीववैज्ञानिक कुल की आख़री जीवित जाति थी क्योंकि अन्य सभी जातियाँ मध्यनूतन युग, यानि आज से ५० लाख वर्ष पूर्व, के अंत तक पहले ही विलुप्त हो चुकी थीं।


title: थायलेसीन

text: जब तक १८वीं और १९वीं सदियों में यूरोपी लोग ऑस्ट्रेलियाई मुख्यभूमि में आकर बसे, थायलेसीन वहाँ या तो विलुप्त हो चुका था या विलुप्ति की कागार पर था। लेकिन मुख्यभूमि से हटकर तस्मानिया के द्वीप पर यह तस्मेनियाई डेविल जैसे अन्य जातियों की तरह जीवित था। जब वहाँ भी यूरोपी लोगों का डेरा हुआ तो इसे मारने के लिए सरकारी इनाम दिए जाने लगे। धीरे-धीरे यह ख़त्म होने लगा। १९३६ में अंतिम ज्ञात थायलेसीन ने तस्मानिया की राजधानी होबार्ट के चिड़ियाघर में दम तोड़ दिया और यह जाति विलुप्त हो गई। इसकी विलुप्ति के कई कारण बताये जाते हैं जिनमें मानवों द्वारा शिकार, बिमारी का फैलना, तस्मानिया में कुत्तों का आ जाना और थायलेसीन के जंगली निवास स्थानों में इंसानों का आ धमकना शामिल हैं। जनवरी २०१३ में बहुत छानबीन के बाद वैज्ञानिकों में मानव-गतिविधियों को ही इसकी विलुप्ति का ज़िम्मेदार ठहराया।


title: परवाणू

text: परवाणू (Parwanoo) भारत के हिमाचल प्रदेश राज्य के सोलन ज़िले में स्थित एक नगर है। यह चंडीगढ़ से शिमला जाने वाले राष्ट्रीय राजमार्ग 5 पर हरियाणा के पंचकुला ज़िले से सटा हुआ है। परवाणू को हरियाणा के कालका व पिंजोर से मात्र एक नदी ही विभाजित करती है। वास्तविकता में पिंजोर, कालका व परवाणू लगभग मिले-जुले से ही हैं। परवाणू एक औद्योगिक नगर है।


title: परवाणू

text: परवाणू चंडीगढ़-शिमला मार्ग पर स्थित है। चंडीगढ़ से इसकी दूरी लगभग ३५ किमी, पंचकूला से २० किमी है। कसौली के लिये यहां से एक अलग रास्ता भी है, जिससे बिना धर्मपुर की तरफ जाए कसौली पंहुच सकते हैं। विश्व धरोहर कालका शिमला रेलवे भी यहाँ से निकलता है। रेलवे स्टेशन का नाम टकसाल है।


title: परवाणू

text: २००१ की जनगणना के अनुसार परवाणू की जनसंख्या 8609 थी। पुरुष - 61%, महिलाएं - 39%। साक्षरता दर - 73%, जो कि राष्ट्रीय औसत 59.5% से अधिक है। : पुरुष साक्षरता दर 74% व महिला साक्षरता दर 71% है। 12% जनसंख्या 6 वर्ष से कम आयु की है।


title: परवाणू

text: परवाणू मुख्यतः टिम्बर ट्रेल के लिये प्रसिद्ध है जो कि शिमला मार्ग पर है। यहां पर्यटक रज्जु मार्ग (रोप-वे, केबल कार) पर यात्रा का आनंद उठा सकते हैं। शिमला मार्ग पर ही ढल्ली मीट के अचार के लिये प्रसिद्ध है।


title: परवाणू

text: शिवालिक रेंज में फैले इस शहर को लगभग 4 किमी के दायरे में 6 अलग-अलग क्षेत्रों में विभाजित किया गया है।सेक्टर 1 ए, 4 और 6 पूरी तरह से आवासीय हैं 1, 2, 3 और 5, आवासीय क्षेत्रों के साथ औद्योगिक भी हैं। परवाणू मूल रूप से एक औद्योगिक शहर है जिसमें लगभग 80% स्थानीय आबादी उद्योगों से जुड़ी हुई है। यह HPMC की सबसे बड़ी फल प्रसंस्करण इकाई का घर है और यहाँ पर HP Agro Industries की एक मवेशी चारा इकाई और एक कीटनाशक बनाने की इकाई है। इसमें एक बड़ा ईएसआई अस्पताल भी है। प्रमुख होटल शिवालिक व्यू, विंडसूर और शेल्ली हैं। चंडीगढ़ और पंचकुला की निकटता का लाभ लेने के लिए सरकार ने औद्योगिक क्षेत्रों की स्थापना की और प्रोत्साहन दिया जिसमें कई लघु इकाइयों को यहां अपनी इकाई स्थापित करने के लिए आमंत्रित किया। प्रोत्साहन में करों से छूट और मौजूदा परियोजनाओं के विस्तार के लिए वित्तीय प्रोत्साहन शामिल हैं।


title: कोलू

text: राठौड़ायत(कोलू राठौड़ा) देचू पंचायत समिति जिला जोधपुर राजस्थान का एक गांव है। यहां की आराध्य देवी श्री नागणेची माता है। तथा यहां का पाठवी रावला ठाकुर नग सिंह जी का परिवार है।


title: भारत के लघु उद्योग

text: भारत के काई लघु उद्योग है। जैसे:- गुड़ बनाना, कारोबार, सिलाई, कढ़ाई, कपड़े बनाना, छोटी-मोटी चीजें बनाना, आदि।


title: नागौर का किला

text: नागौर फोर्ट या नागौर का किला करीबन 137 कि.मी उत्तर के क्षेत्र में मौजूद है। किले का परकोटा लगभग 5000 फीट लंबा है तथा इसकी प्राचीर में 28 विशाल बुर्जे लगी हुई है। किले 6 विशाल दरवाजे है। यह किला 2100 गज के घेरे मे फैला हुआ है। किले में 1570 ई. में मुगल सम्राट अकबर ने नागौर दरबार का आयोजन किया। नागौर का किला अपने अध्भुत और विशाल किलो की वजह से विश्व भर में प्रसिद्ध है।  नागौर का यह किला प्राचीन राजस्थान का इतिहास, कलात्मक, पारम्परिक जीवन शैली का अद्भुत और आकर्षक नमूना है। नागौर में प्रवेश करते ही वहां की सुन्दरता आपको आकर्षित करती  है। नागौर का निर्माता चौहान शाषक सोमेश्वर के सामंत कैमास को माना जाता है। किले की नींव 1154 ई. में रखी गयी। दूसरी शताब्दी में नागवंशियों ने नागौर का किला बनवाया उनका पुनः निर्मणा मोहम्मद बाहलीम जो गज़निवेट्स के गवर्नर थे उन्होंने करवाया। नागौर दुर्ग में स्वागत के लिए तीन द्वार है नाकाश, देहली ,और त्रिपोलिया। उसके अंदर कई महल, फव्वारे, मंदिर और खूबसूरत बगीचे भी बनाये गए है। शहर में स्थित नागौर के किले को देखने के लिए देश-विदेश के कई सारे पर्यटक आते है।


title: नागौर का किला

text: इस किले का निर्माण मुगल राजा शाहजहाँ और अकबर ने क्षत्रिय शासकों के शासनकाल में करवाया था। लेकिन इसे मूल रूप से नागवंशी क्षत्रियों द्वारा बनाया गया था इसके बाद इसे मोहम्मद बाहलीम द्वारा पुनर्निर्मित किया गया था। यह किला पिछली शताब्दियों में कई लड़ाइयों का गवाह बना है।यह किले  कई अन्य नामो से भी जाना जाता है जैसे की नागणा दुर्ग , नाग दुर्ग , और अहिछत्रपुर। नागौर किला राजस्थान के प्रमुख किले में से एक है। किले के पास मुगल गार्डन और मस्जिदों जैसी मुगलों द्वारा बनाई गई संरचना आज भी अच्छी स्थिती में हैं। किले में कई संरचनाएं है  जिनमें से कुछ खंडहर हैं और कुछ अच्छी स्थिती में हैं। किले की प्रमुख संरचनाओं में हाड़ी रानी महल, बखत सिंह पैलेस, दीपक महल, अकबरी महल, अमर सिंह महल के नाम शामिल हैं।


title: नागौर का किला

text: नागौर का किला की संरचना बहोत सुन्दर और आकर्षित है महल में कई सारे छोटे महल भी स्थित है। नागौर किले में खूबसूरत महल छतरिया,रानी महल,शीश महल,बादल महल  की शानदार बनावट के कारण यह किला विश्व भर में प्रसिद्ध है। राजपुताना शैली में बनाई हुई सैनिको की आकर्षक छतरिया देखने को मिलती है।  यह किले की दीवारे बहोत ऊँची और और उसका परिसर बहुत विशाल है। नागौर के किले में प्रवेश के लिए मुख्य 7 दरवाजे बनवाये गए है। जिसमे पहला द्वार लोहे और लकड़ी के नुकीले किलो का इस्तेमाल करके बनवाया है,जिसको मुख्या तौर पे  दुश्मनो से रक्षा करने के लिए बनवाया गया था।


title: नागौर का किला

text: यह नागौर किले के मुख्य 7 प्रवेश द्वार है जिनमे पहला द्वार लोहे और लकड़ी के नुकीले किलो से बनवाया था , दूसरा द्वार बिचलि पोल , तीसरा द्वार कचहरी पोल , चौथा सूरज पोल , पांचवा धुरति पोल ,छठा रजपोल ,सातवा द्वार न्यायपालिका के रूप से जाने जाते है। नागौर के किले में मुग़ल शासक अकबर द्वारा निर्माणित करवाई गई एक मज्जिद और मोईनुद्दीन चिस्ती संत की एक दरगाह भी स्थित है।


title: नागौर का किला

text: इस किले की खासियत यह है की इस किले की बनावट इस तरह की गई है की कोई दुश्मन अगर हमला कर दे तो इस पर जल्दी जीत हासिल नहीं करसकता, दुश्मनो के तोप के गोले इस किले पर ज्यादा नुकशान नहीं कर सकते।क्यूंकि यह किला मिट्टी से बनाया गया है।


title: नागौर का किला

text: अकबरी महल: अकबर के नागौर में  प्रवास करने के लिए  अकबरी महल का निर्माण करवाया गया था। इसके अलावा महल में स्नानागार स्थित है जिसकी दीवारों पर विभिन चित्रों की नकाशी की गयी है।


title: नागौर का किला

text: दीपक महल: राजा और महाराजाओ के समय में होने वाले उत्त्सवों में रोशनी के लिए कई संख्या में दीपक जलाये जाते थी,उस समय के जलाये हुए दीपक का सबूत आज भी मिलता है।


title: नागौर का किला

text: नागौर किला भारत के सबसे बड़े राज्य राजस्थान में स्थित है, जहां पर वर्ष भर जलवायु बदलती रहती है। हालांकि, पर्यटक साल में किसी भी समय इस अद्भुत जगह की यात्रा कर सकता है। इस स्थान के कुछ विशिष्ट आकर्षण हैं जो वर्ष के हर मौसम के अनुरूप हैं। नागौर किले की यात्रा करने का आदर्श समय मानसून के दौरान है। जुलाई से सितंबर के महीनों में यहां का तापमान 21 डिग्री सेल्सियस से 35 डिग्री सेल्सियस के बीच रहता है। वर्ष के इस समय में आपको पीक टूरिस्ट सीज़न की भीड़ नहीं मिलेगी, इस समय आप किले की यात्रा करके एक यादगार अनुभव प्राप्त कर सकते हैं। इस मौसम में बारिश की हल्की फुहारें घूमने पर लुहावना माहौल प्रदान करेंगी।


title: नागौर का किला

text: सैंड ड्यून विलेज- सैंड ड्यून विलेज मुख्य शहर है 15 किलोमीटर दूर है, जहाँ ऊंट सफारी आपके लिए यादगार साबित हो सकता है। ड्यून विलेज तक आप केवल जीप, ऊँट या घोड़ों द्वारा ही पहुँच सकते हैं। यहां शांत वातावरण में घुलने के लिए देहाती परिवेश में झोपड़ियाँ बनी हैं।


title: नागौर का किला

text: खिमसर किला- खिमसर किला राजस्थान का एक ऐतिहासिक किला है जिसका निर्माण 16 वीं शताब्दी में करमसोत वंश के स्वामित्व में, राव करमजी द्वारा किया गया था, जो राव जोधाजी के आठवें पुत्र और जोधपुर के संस्थापक थे। यह किला राजस्थान के नागौर जिले में खिंवसर गांव के पास स्थित है। खिमसर किले की अदभुद सुंदरता के कारण इसे अब एक हेरिटेज होटल में बदल दिया गया है और इसका एक हिस्सा शाही परिवार के वंशजों द्वारा कब्जे में हैं।


title: नागौर का किला

text: द विलेज खिमसर- खिमसर किला और खिमसर गांव की यात्रा करना पर्यटकों के लिए बेहद खास यादगार साबित होती है। यहां पर पर्यटक इतिहास को जानने के साथ रेगिस्तान साहसिक में खेल वन्य जीवन सफारी का मजा ले सकते हैंऔर ऐतिहासिक पर्यटन स्थलों कर सकते हैं। यहां परिवहन के लिए जीप, ऊंट या घोड़े उपलब्ध हैं। यह गांव अन्य गांव से बेहद अलग और रोमांटिक है।


title: नागौर का किला

text: नागौर किले तक जाने के लिए हवाई यात्रा करने की योजना बना रहें हैं तो बता दें कि यह नौगौर किले के लिए सीधी उड़ान लेकर यात्रा करने का सबसे आरामदायक साधन है। इस किले का निकटतम हवाई अड्डा जोधपुर हवाई अड्डा है। हवाई अड्डे से आप इस ऐतिहासिक स्थलत क पहुंचने के लिए कैब किराए पर ले सकते हैं। टैक्सी द्वारा हवाई अड्डे से नागौर किले तक पहुंचने में लगभग 2 घंटे 23 मिनट लगते हैं।


title: नागौर का किला

text: ट्रैन से नागौर तक पहुंचना पर्यटकों के लिए काफी किफायती तरीका है। इस किले का निकटतम रेलवे स्टेशन नागौर रेलवे स्टेशन है। कोई भी पर्यटक रेलवे स्टेशन से एक ऑटो या टैक्सी ले सकता है और 10 मिनट के भीतर किले तक पहुँच सकते हैं।


title: नागौर का किला

text: जो भी पर्यटक नागौर किले के लिए टैक्सी से यात्रा करना चाहते हैं उनके लिए बता दे कि आप टैक्सी या अपने कार से नागौर किले की यात्रा दौरान रास्ते में असीम सुंदरता का आनंद ले सकते हैं। टैक्सी और कैब ले अलावा नागौर किले तक पहुंचने के लिए बस सेवा भी उपलब्ध है क्योंकि यह नागौर शहर के केंद्र में स्थित है। अगर आप बस से किले के लिए यात्रा कर रहें हैं तो बस आपको नेशनल हाईवे पर छोड़ देगी।


title: तेंदूखेड़ा

text: तेंदूखेड़ा (Tendu Kheda) भारत के मध्य प्रदेश राज्य के दमोह ज़िले में स्थित एक नगर और तहसील है। राष्ट्रीय राजमार्ग ४५ यहाँ से गुज़रता है।


title: तेंदूखेड़ा

text: तेंदूखेड दमोह जिले से लगभग 50 किमी. की दूरी पर स्थित है। तेंदूखेड में वर्तमान में जैन मंदिर का निर्माण हो रहा है जो सफेद पत्थर से बनने वाला मध्य प्रदेश का प्रथम मंदिर है। यहां का विश्राम गृह अंग्रेजो के समय का बना है उसके रखरखाव के कारण अभी भी वह बहुत सुंदर दिखाई पड़ता है।बुजुर्ग लोगों द्वारा बताया जाता है कि बंकागढ़ में 500 से 1000 वर्ष पूर्व के शैलचित्र भी मिले है।


title: तेंदूखेड़ा

text: वैसे तो नगर में सरकारी और प्राइवेट दोनों प्रकार के विद्यालय उपलब्ध है एवं अंग्रेजी माध्यम के स्कूल भी अब नगर में संचालित होने लगे है। नगर में पिछले कुछ वर्षों में बहुत अधिक नए संस्थानों का निर्माण हुआ है। महाविद्यालय भी सरकारी और प्राइवेट दोनों है। कंप्यूटर सेंटर,सिलाई सेंटर एवं अन्य प्रकार के शैक्षणिक संस्थान अब यहां पर युवाओं के विकास में कार्यरत है।


title: 2017 ब्रिक्स शिखर सम्मेलन

text: 2017 ब्रिक्स शिखर सम्मेलन वर्तमान में ब्रिक्स का नौवां वार्षिक शिखर सम्मेलन है, जिसमें पांच सदस्यीय देशों ब्राजील, रूस, भारत, चीन और दक्षिण अफ्रीका की सरकारों के प्रमुख हिस्सा लेते है। इस शिखर सम्मेलन का आयोजन चीन के शियामेन शहर में हुआ, इसके अलावा चीन ने 2011 में भी ब्रिक्स शिखर सम्मेलन की मेजबानी कर चुका है।


title: लैब्नीज का सामान्य नियम

text: कैलकुलस में लैब्नीज का सामान्य नियम (general Leibniz rule) गुणन नियम (product rule) का सामान्यीकरण करता है। इसका नाम जर्मन गणितज्ञ लैब्नीज के नाम पर रखा गया है।


title: लैब्नीज का सामान्य नियम

text: इस नियम के अनुसार, यदि "f" और "g" दो फलन हैं जो "n"-बार अवकलित किये जा सकते हैं , तो "fg" भी न-बार अवकलित किया जा सकता है तथा इसका "n"-वाँ अवकलज निम्नलिखित है-


title: मास्टर अमीर चंद

text: अमीर चंद का जन्म 1869 में हैदराबाद की विधानसभा के सेक्रेटरी के घर हुआ था। उनके मन में देश भक्ति की मान्यता इतनी प्रबल थी कि स्वदेशी आंदोलन के दौरान हैदराबाद के बाजार में उन्होंने स्वदेशी स्टोर खोला जहां वह देशभक्तों की तस्वीरें तथा क्रांतिकारी साहित्य बेचते थे। 1919 में दिल्ली में भी स्वदेशी प्रदर्शनी लगाई। 1912 में दिल्ली में उस समय के वायसरोय लार्ड हार्डिग पर बम फेंकने की घटना में सक्रिय भूमिका निभाई। 1914 में उन्हें गिरफ्तार कर लिया गया। 1915 में उन्हें तीन साथियों (अवध बिहारी, बाल मुकुंद, बसन्त कुमार बिस्वास) के साथ दिल्ली केंद्रीय जेल में फांसी दे दी गई।


title: आशुतोष मुखर्जी

text: आशुतोष मुखर्जी (1864-1924), बंगाल के ख्यातिलब्ध बैरिस्टर तथा शिक्षाविद थे। वे सन् १९०६ से १९१४ तक कोलकाता विश्वविद्यालय के उपकुलपति रहे। उन्होंने बंगला तथा भारतीय भाषाओं को एम.ए. की उच्चतम डिग्री के लिए अध्ययन का विषय बनाया। भारतीय जनसंघ के संस्थापक श्यामाप्रसाद मुखर्जी इनके पुत्र थे।


title: आशुतोष मुखर्जी

text: आपका जन्म 29 जून सन् 1864 ई. को कलकत्ता में हुआ था। आपकी शिक्षा दीक्षा कलकत्ता में ही हुई। विश्वविद्यालय की शिक्षा पूर्ण हो जाने पर आपकी इच्छा गणित में अनुसंधान करने की थी किंतु अनुकूलता न होने के कारण कानून की ओर आकृष्ट हुए। तीस वर्ष की अवस्था के पूर्व ही आपने विधि में डाक्टरेट की उपाधि प्राप्त कर ली। सन् 1904 में आप कलकत्ता उच्च न्यायालय में न्यायाधीश नियुक्त हुए। देश के विधिविशारदों में आपका प्रमुख स्थान था। सन् 1920 ई. में आपने कलकत्ता उच्च न्यायालय के प्रधान के पद पर भी कुछ समय तक कार्य किया। 2 जनवरी 1924 को आपने इस पद से अवकाश ग्रहण किया। विश्वविद्यालयीय, शिक्षा के मानदंड को स्थिर करने तथा तत्संबंधी आदर्शों की स्थापना के लिए श्री आशुतोष का नाम राष्ट्र के इतिहास में अमर रहेगा। कलकत्ता विश्वविद्यालय को परीक्षा लेनेवाली संस्था से उन्नत कर शिक्षा प्रदान करनेवाली संस्था बनाने का मुख्य श्रेय आपको ही है। सन् 1906 से 14 तक तथा 1921 से 1923 तक आप कलकत्ता विश्वविद्यालय के वाइसचांसलर रहे। विश्वविद्यालय के "फेलो" तो आप सन् 1889 से सन् 1924 तक बने रहे। बँगला भाषा को विश्वविद्यालयीय स्तर प्रदान कराने का श्रेय भी आपको ही प्राप्त है। कवींद्र रवीन्द्र ने आपके विषय में यह कथन किया था - "शिक्षा के क्षेत्र में देश को स्वतंत्र बनाने में आशुतोष ने वीरता के साथ कठिनाइयों से संघर्ष किया।" राष्ट्रीय शिक्षा की रूपरेखा स्थिर कर उसे आदर्श रूप में कार्यान्वित करे के लिए आपका सदा स्मरण किया जाएगा। 25 मई 1924 को पटना में आपका निधन हो गया।


title: आशुतोष मुखर्जी

text: शिक्षा के क्षेत्र में सर आशुतोष मुखर्जी का सबसे अधिक योगदान है। उनके कार्यकाल में कोलकाता विश्वविद्यालय का चतुर्दिक विकास हुआ। कलकत्ता विश्वविद्यालय को परीक्षा लेने वाली संस्था से उन्नत करके शिक्षा प्रदान करने वाली संस्था बनाने का मुख्य श्रेय इन्हीं को है। उनके कार्यकाल में वहाँ नये-नये विभाग खोले गये। सबसे बड़ा काम यह हुआ कि भारत में पहली बार इसी विश्वविद्यालय में बांग्ला एवं अन्य भारतीय भाषाओ में एम.ए. का अध्यापन आरम्भ हुआ।